Ziztadaka itzalarazitako bihotz handia - Amasa-villabona - Aiurri.eus\nZiztadaka itzalarazitako bihotz handia\nAiurri 2020-07-31 08:58\nOmenaldi ekitaldia Errebote plazan.\n27 urte zituen Remi Ayestaran Amasa-Villabonako alkate-ordeak, 2009ko uztailaren 31n zendu zenean. Herrikide askoren gogoan iltzatuta geratu den arratsalde hura xehetasun handiz jaso zuten hainbat herritarrek taldean, "Remi, herriaren taupada" liburuxkan.\nMaider Eizmendiren idatzia\nBizi ala hil; arnasa hartu edo hura hartzeari utzi. Heriotzak segundoak dira, laburrak eta ondoren luzeak. Bat-batean gertatzen dira batzuk, aurrera eta atzera egin behar da besteak ulertzeko. Remi Ayestaranen heriotza ezin da denboran errepaso egin gabe ulertu, ezin uztailaren 31ko ilunabar hura gogoratzearekin agortu; denboran atzera egin behar da ezinbestean.\nJasotako ziztadek txikitu zuten bihotz handi hura, pixkanaka.\nBi urte lehenago, berezkoa zuen irribarreaz, arduraz eta gogotsu hartu zuen alkateordetza. Hura zen bere tokia, hura bere “ametsa”, hura herriaren alde egiteko aurkitu zuen taula paregabea. Gozoak zitzaizkion une asko bizitzeko aukera izan zuen bertan, pasioz lan egiteko, fruituak jasotzeko. Mingotsak ere etorri zitzaizkion, ordea; nahi baino gehiago. Ziztadaka.\nAlderdien legea tarteko, Euskal Herriko beste hainbat lekutan bezalatsu, Villabonako ezker abertzaleko Udal taldea jomugan jarri zuten. Zentsura mozio aurkeztu zuten EAJ eta PSOE alderdiek bat eginda, ezker abertzaleko zinegotziak Udaletik kanporatzeko asmo garbiaz. Herritar eta kazetari hainbaten presentziarekin egin zen batzarrean, ordea, asmoak ez zuen aurrera egin, ekimenak ez zuen behar adina sostengurik lortu. Herria beste behin Udal taldearen alde.\nEgun hartan bertan Ayestaranek aurkeztu eta onartu zuten mozioan gazteak “euskal gizarteak eskatzen eta nahi duen benetako aldaketa politikoa gauza dadin” konpromisoa berresten zuen. Asmo hutsetik haratago, bide horretan egin beharreko lana eguneroko bilakatu zuen Ayestaranek.\nKatramila hura askatuta ere, gerora zailtasun eta ezinegon une asko zetozkion Ayestarani. 2009ko martxoaren lehen eguneko goizaldean Ertzaintza basatiki sartu zen Villabonako taberna batean eta, bertan zeuden gazte hainbat bultzatu eta mehatxatu ostean, herriko seme Manex Castro gaztea eraman zuen atxilo. Berehala filtrazioak, berehala akusazioak… Eta poliziak hartutako herrian, bien bitartean, gaztearen paraderoak eta egoerak ezinegona. Bi egun geroago Ertzaintzak berriz ere herriko semea bahitu zuen. Oraingoan Mikel Garmendia, Mantalax. Ayestaranen gertukoek gogora dakarten moduan bi atxiloketek alkateordea nabarmen kolpatu zuten. Herrikideak zituen biak, baina batez ere lagunak. Inkomunikazio aldia amaituta iritsi ziren herrira inork entzun nahi ez eta, aldi berean, denek espero zituzten tortura testigantzak. Krudelak, bortitzak, mingarriak… Orduan ere sekulako ziztada.\nDenbora aurrera. Villabonako festak gerturatu eta polizia eta komunikabideen jomuga bilakatu zen herria. Aurrekariak baziren, beste herrietako jaietan bortizki sartu eta euskal preso politikoekin herritarrek dituzten edonolako keinuak ezabatzeko saialdiak han eta hemen errepikatu baitziren, baina Villabonak aparteko arreta piztu zuen. Madrilgo Auzitegi Nazionaletik iritsi zen hilabetero azken ostiralean Etxeratek deituta egiten den elkarretaratzerako debekua. Beste ziztada.\nAyestaranek erantzukizunez eta amorruz hartu zuen berria, hark jaien joanean sor zitzakeen istiluez arduratuta, erabakiak zekarren oinarri politikoarekin amorratuta. Jaiak aurkezteko egindako agerraldian bertan Ayestaranek hitza hartu zuen herritarrei honako mezua helarazteko: “Probokazioetan ez erori eta jaiak ahalik eta lasaien eta ondoen pasa”.\nBere modura, alkateorde gisa zituen erantzukizun eta ardura ugarirekin hasi zituen jaiak gazteak. Gustuko zituen, asebete egiten zuen herritarrak ekimen batean eta bestean parte hartzen ikusteak, baina jaiak noiz amaituko zain zegoen aldi berean. “Azken egunean egin behar zuen parrandan ari zen pentsatzen”, gogoratu dute gertukoek. Ertzaintza, bien bitartean, jaiak ito nahian ari zen, herrian zehar jarritako kartelak kentzen, jaietan murgilduta zeuden herritarrak zelatatzen, komunikabideen laguntzarekin azken egunerako iragarrita zegoen ekimena zapuztu nahian. “Behin eta berriz telefonoz deitu zioten ertzainek; kartelak zirela, mobilizazioetako baimenak zirela… Amorratu egiten zuen horrek”, aipatu dute gertukoek.\nBezperan, Ayestaranek hain gustuko zuen koadrilen bazkarian ez zen alkateordea izan. “Lana zuen, baina iluntzean ere goiz etxeratu ginen; larrituta zegoen hurrengo eguneko iluntzerako deitutako elkarretaratzearekin”, gogoratu du Estitxu neska-lagunak. Eta ez zitzaion arrazoirik falta; arratsaldeko lehen orduan iritsi ziren herrira Ertzaintzaren hainbat patrulla. Han eta hemen topa zitezkeen. Urduri eta larrituta zebilen alkateordea, arduratuta. Istiluak izan zitezkeela ikusita, euskal preso politiko eta errefuxiatuen alde, hilabeteko azken ostiralero bezala, egitekoa zen ekimena bertan behera uztea erabaki zen. Elkartasun keinua egin nahi zutenek irribarrearekin eta kalejiran egin zuten. “Esne Beltzak Remik hain gustuko zuen ‘Kalera, kalera…’ kantua jo zuen”, aipatu du Ugaitz lagunak.\nHura amaituta ere, ez zuten, ordea, ertzainek etsi eta ondoren, horrenbeste gogobetetzen zuen Gudarien plazan bertan antolaturiko kontzertuetara bertaratu ziren. “Jendea eta ertzainak bertara zihoazela ikusita joan zen Remi, zer gertatzen ote zen ikustera eta orduan hasi zen dena…”, oroitu du Estitxuk.\nBertan zeuden testiguek ondo gogoratzen dute han gertatutakoa. Ayestaranek ertzainei joateko eskatu zien behin eta berriz, ekimena bertan behera utzi zutela esan eta jaiak ez zapuzteko ohartarazita. Eta orduan hasi zitzaizkion ziztadaka ertzainak, probokazio jokoan. “Taldeak nahiko ondo jotzen du, ez da Villabona izango?”, galdetu zien ertzainek albotik. Honek ez zekiela. “Baina zu billabonatarra zara, jakin behar duzu taldea Villabonakoa den ala ez”. Berriz ere ez zekiela esan zien. Ertzaintzak albotik berriz: “Villabonakoa zara eta hemen jotzen ari den taldea ez dakizu bertakoa den ala ez? Zu tontoa zara edo?”. Ez zekiela berriz. “Ez dakizula tontoa zaren edo ez?”, probokazioan ertzaina. Joko horretan sartuta beranduago berriz ere sua piztu nahian ertzaina: “Mutil, jakin dezazula oso gustuko zaitugula”. Ayestaranek berriz eskatu zien bertatik joateko: “Jakin ezazuela Villabonako Udalari ez zaiola gustatzen hemen egiten ari zaretena”.\nBere neska-lagunak gogoan du oraindik ere Ayestarani hitz haiek eragindako amorrua: “Lasai egoteko esan nion, baina bere onetik ateratzea lortu zuten. Bertatik joateko aholkatu nion. Begibistakoa zen istilua nahi zutela eta norbait atxilotuta eraman bazezaketen eraman egingo zutela”.\nGomendioei jarraituta edo, plazatik aldendu eta ibaiaren ondora joan zen Gontzal lagunarekin. Ziztada txikiek ziztada handia eragin zien orduan. “Deitu egin zidan eta buelta eman nuenerako lurrera erortzen ari zela ikusi nuen”, azaldu du honek. Berehala bertaratu ziren lagun eta herritarrak, baita bere arreba, erizaina lanbidez. Ertzainak ere han ziren. Gerora bere aurpegia zuritzeko lehen laguntza eurek eman ziotela esan arren, senide eta lagunei trabak baino ez zizkien jarri eta Ayestaranen arrebari ere identifikatzeko eskatu zioten laguntza ematera gerturatu zenean.\nHiru anbulantzia iritsi ziren herrira eta horietako batean eraman zuten gaztea Tolosako erietxera; hilik iritsi zen ordea bertara.\nMinutu batzuen bueltan beroa hotz, irriak negar zotin, jaia tristurarik sakonena, ezintasuna, samina, ezinegona, ezin sinistua herrian, plazan… Orduan, soilik orduan, ertzainek bertatik eskapo. Negar malkoen artean lehen protesta ekimena, jaiak itzalita, bihotzak hustuta, amorrua baino ez zela. Ziztada latzak.\n“Plaza bete behar dugu”. Huraxe zen gaztearen esaldi eta asmoa; lagunei eta lankideei behin eta berriz errepikatzen ziena, eta berak izenez baina batez ere izanaz lortu zuen hura. Izan ere, hurrengo egunetan herriko kaleak jendez gainez egitea lortu zuen. Udaletxeko Batzar Aretoan, “zegokion tokian” jarri zuten hil kapera eta bertara gerturatu ziren senideak, lankideak, herritarrak eta han eta hemen egin eta mantentzen jakin zituen lagun guztiak. Ohore guztiekin, apenas indarrik gabe, baina kementsu agurtu zuten gaztea, bere izana eta jarduna zikindu beste asmorik ez zuten bertsio ofizialen gainetik eta senide eta neska-lagunaren saminarekin bat eginda.\nHerritik ez ezik, munduko beste hainbat txokotatik iritsi ziren alkateordearen familiarentzat dolumin hitzak: Italiatik, Burgostik, Argentinatik, Uruguaytik…\nUrrutitik zetozkion, udaletxean jaso ez zituen keinuak. Bai, EAJko zinegotziei ez zitzaien gaztearen heriotza nahikoa motibu iruditu oporraldia eten eta bere heriotza salatzeko egindako Batzar berezian agertzeko. Ohar bidez esan zuten ez zitzaiela “nahikoa arrazoi” iruditzen.\nGoxoagoa, sentituagoa, garbiagoa… izan zen Ayestaranek jaso zuen sostengua bai hil osteko egunetan, bai eta, Remi Gogoan ekimenak udazkenean egin zuen omenaldi ekitaldian. Orduan ere “plaza” eta bertan bildutakoen oroimen-bihotzak bete zituen gazteak, bere izena daraman kalearen estreinu egunean bezalaxe.\nEsana dute, diskurtsoen garbitasuna baino askoz sakonagoa dela pertsonen testigantza, jardunean uzten duen itzala. Remik hilda ere arrasto luzea utzi du. Ezagutu eta maitatu zuten haiek hartu eta bere egin dute gaztearen bihotzaren zatitxo bana. Ziztadarik handiena gaztearen heriotzak berak eragin zien, Remik abiatutako bidearen askatasun fruituak izango dira haientzat eztigarri.


Maizterren eskubideak - IRUNVI\nFidantza eskudirutan entregatu behar da, errentamendu-kontratua sinatzen den unean. Fidantzaren helburua da jabeak dirua izatea etxebizitzan gerta daitezkeen kalteei aurre egiteko. Maiz gertatzen den arazo bat da maizterrek errentako azken hilabetea ez ordaintzea kontratuaren unean utzitako fidantzaren kontura, eta etxebizitza egoera onean dagoela egiaztatu gabe uztea, dela argazkien bidez, dela bi aldeen artean sinatutako dokumentu baten bidez. Dokumentu horretan, errentamendu-kontratua amaitzen den data jasotzen da, eta, halaber, giltzak entregatu direla eta jabeak etxebizitza kalterik gabe entregatzen dela egiaztatu duela. Hori egin ezean, gerora arazorik sortzen bada, zaila da frogatzea etxebizitza egoera onean entregatu dela.


Hainbat ahultasun IBMren Security Directory Server-en | BCSC - Zibersegurtasun Euskal Zentroa\nHainbat ahultasun IBMren Security Directory Server-en\nSecurity Directory Server, 6.4.0 bertsioa.\nIBMren X-Force Ethical Hacking ekipoak bost ahultasun aurkitu ditu, hiru kritikotasun altukoak eta bi kritikotasun ertainekoak. Urruneko erasotzaile batek informazio sentikorra ezagutzera eman lezake, fitxategiak aldatu, kredentzialak lapurtu edo sistemaren informazioa eskuratu.\n6.4.0.19-ISS-ISDS-IF0019 bertsiora eguneratzea.\nKritikotasun altuko ahultasunak honako hauek dira:\nKontua ixteko ezarpenen erabilera desegoki bat baliatuz, urruneko erasotzaile batek erabiltzailearen kontuko informazioa eskura lezake indar hutseko erasoen bidez. Ahultasun horretarako CVE-2019-4520 identifikatzailea erreserbatu da.\nBirbideratze irekiko eraso bat baliatuz, urruneko erasotzaile batek phishing bat egin lezake, eta biktima konbentzitu informazio sentikorra eskuratzeko. Ahultasun horretarako CVE-2019-4538 identifikatzailea erreserbatu da.\nXML fitxategiak prozesatzean, posible da elementu batzuk ondo ez neutralizatzea. Erasotzaile batek XMLetako sintaxian, edukian edo komandoetan aldaketak egin litzake, azken sistemak prozesatuak izan aurretik. Ahultasun horretarako CVE-2019-4539 identifikatzailea erreserbatu da.\nKritikotasun ertaineko ahultasunetarako honako identifikatzaile hauek erreserbatu dira: CVE-2019-4542 eta CVE-2019-4549.


2015 | Bentazaharreko Mutiko Alaiak\n2015-11-29 Ormaiztegin Ander Deunaren jaiak\nAurtengoa ez da lehen aldia Ormaiztegin egon garena, ez...\nSan Migeletan eta kinto afariren batean izanda gara eta aurten Ander Deunaren jaietan egon gara.\nHotza izan genuen kanpoan baina eztarri batzuk ederki berotu ziren halaere.\nHasiera pilota finalak baldintzatu zigun, jende ugari telebistari pegatuta baitzegoen, baina hori amaitu ondoren han izan genuen jendea gure alboan.\nKoadrilla polita izan genuen lagun emanaldi guztian zehar eta 3 ordu akordatzerako joan zitzaizkigun.\nBeste behin ere ederki pasa dugu Goierriko txoko honetan eta espero dugu bertako hainbatek guk bezain ondo pasa izana.\nAurreko urteetako berriak: 2014, 2013, 2012, 2011\nArgitaratutako ordua 23:34\n2015-09-20 Urretxun Euskal Jaia\nGaur dena mundial joan da!\nEguraldia paregabea, jendetza Iparragirreren jaiotetxearen aurrean eta kantua eta dantza nahi adina.\nHorrela edonora joan liteke. Maitatuak sentitzen gara eta herrian halako harrera izateak poza ematen digu.\nBaina gogoratu. Kantua eta euskara uztartzen ditugu eta hori ez da egun bakarrean egin behar, urte osoan baizik.\nOndo pasa Santa Anastasi jaiak!!\nAurreko urteetako argazkiak: 2014, 2013, 2012, 2011, 2009, 2008\nEguneko argazkiak ikusteko klikatu hemen:\nArgitaratutako ordua 07:18\n2015-09-14 Mutrikun Galbaixo jaiak\nAurtengoa lehen aldia da Mutrikura gerturatu garena. Saiakera batzuk egon dira baina aurtengora arte ez zaizkigu gauzak pare-parean tokatu.\nAurten suertez, bertaratu gara eta giro paregabea izan dugu lagun.\nZezenak bukatu zain egon gara eta bukatu orduko hasi eta erantzun paregabea aurkitu dugu.\nOrdubete pasako kantu saioa egin eta beheko plazara jaitsi gara kalejiran. Kale estuak eta koadrila bikaina atzetik. Beheko kalean beste pixkat egon gara eta berriz kalian gora saioa amaitzeko. Akordatzerako 22:30ak ere izango ziren eta jendearen partetik ez dugu presarik somatu.\nEz dakigu nekea edo gosea zer den ba ote dakiten mutrikuarrek, baina kantua zer den bai. Ederki pasa dugu eta beste noizbait elkar ikusteko itxaropenarekin joan gara etxera.\nArgitaratutako ordua 14:00\n2015-09-12 Bergaran San Martin jaiak\nBergarara gonbidatuan izan gara oraingo honetan. Bigarren aldia da bertan jo duguna, baina aurrekoa aldia duela 6 urte izan zela kontuan izanda, esperientzi berri bat bizi izan dugula esan dezakegu.\nGoizeko azokaren inguruan jendea zebilen bitartean tokatu zaigu jotzen ibiltzea. Eguerdiko 12:00etan hasi gara eta 14:30ak arte han ibili gara batera eta bestera. Giro polita aurkitu dugu eta harrera beroa egin digute egon garen geldiune denetan.\nBatzuk kantuan eta beste batzuk egonean izan ditugu inguruan eta guztien irrifarra izan dugu ordainik onena.\nOndoren paella janera joan gara eta oso ondo tratatu gaituztela esan beharra daukagu. Eskerrik asko antolatzaileei honelako bazkari goxoa eta honelako tratua emateagatik.\nBazkalondoren eta zezenak hasi bitartean kantaldi txiki bat egin dugu.\nHortik aurrera karpan zezenek gure saioak baino ikusmin handiagoa sorrarazi dute.\nKalean beste saiotxo bat egin eta halaxe etxeratu gara. Aho zapore gozoarekin eta ondo pasa izanaren sentipenarekin.\nEguneko argazkiak hemen klik eginda:\nArgitaratutako ordua 09:26\n2015-06-26 Urrestillan San Joanak\nAurten ere enegarrez izan gara Urrestillan. Jaiei bukaera ematea tokatu zaigu. Lagun zaharrekin egon eta lagun berriak ere egin ditugu.\nAfal aurretik kalejiratxoa egin dugu eta euri langarraren bisita izan dugu.\nAdin desberdinetako jendea izan dugu lagun eta ederki pasa dugu. Batzuk pilota partidak ikustera joan diren bitartean guk ederki afaldu dugu eta txispa piztu da halako batean.\nKantuan hasi gara berriz ere eta halaxe ibili gara arbola botatzeko ordua iritsi den arte.\nHortik aurrera jendeak ez zuen aitzakia handirik behar kantatzeko eta dantzatzeko.Orduak aurrera joan zaizkigu akordatzerako eta bukatu ezinik ibili gara.\nBeste behin ere Urrestilla zeinen kuttun dugun eta zeinen kuttun sentitu arazten gaituzuen frogatu dugu.\nAurreko urteetako berriak: 2014, 2013, 2011\nArgitaratutako ordua 00:34\n2015-05-01 Legazpin Santikutzetan kantujira\nLegazpira hurbildu gara beste behin ere. Oraingoan Santikutz jaietan egon gara. Lagun ugari ditugu bertan, eta aitzakia hauek asko estimatzen dira lagun guzti horiek agurtzeko.\nSaioa hasi aurretik eguraldi zalantzatia bazegoen ere, azkenean errespetatu digu emanaldian zehar. Tenperatura goxoa izan dugu lagun, beraz, aitzakiarik ez dugu izan.\nHasi orduko taldetxo polita izan dugu lagun eta halaxe izan da bukatu arte.\nUme, gazte eta heldu ibili gara nahastuta eta giro onean. Egia esan gozatu egin dugu kantuarekin eta dantzarekin. Eta gainera euskaraz!\nSegi horrelako giro jatorrean!!!!\nLegazpin beste emanaldi batzuk: 2014, 2013, 2012\nArgitaratutako ordua 14:39\n2015-04-25 Urdazubin kantu bazkaria\nJoan den apirilaren 25ean Urdazubin egon ginen.\nGure taldekideak solte egonak ginen 2 urtetan baina aurten 5 lagun joateko aukera izan genuen.\nOndo bazkaldu, hobeki kantatu eta mundial pasatu genuen.\nGiro ederra lagunen artean eta tenperatura bikaina apirilean izateko. Kanturako grina bazkal aurretik erakutsi ziguten. Ondoren lehen eta bigarren plateren artean, postrea etorri aurretik ere bai. Kafearen garairako eztarriak ederki berotuta genituen. Hortik aurrerakoak borobil joan ziren. Ea beste batean bidean elkarrekin egoten garen...\nArgitaratutako ordua 14:15\n2015-02-21 Morgan ihauteriak\nMorgara egin dugu bisita joan den otsailaren 21ean. Ihateri edo aratuzteetako data "ofizialak" pasatu ziren eta garizumako lehen asteburuan sartu garen honetan... Hemen jaiak dirau!\n19:00etan jarri ziguten hitzordua, baina ordu horretan ez genuen koadrilla haundirik inguruan. Goxo-goxo jotzen hasi ginen eta akordatzerako taberna gainezka zegoen!\nGiroa derrepentean berotu zen eta hortik aurrerakoa ederki joan zen! Ohartzerako jendea saltoka eta kantuan genuen eta egundoko giroa sortu zen. Bakoitzak bere mozorroarekin egin zuen jolas eta ihauterietako magia zabaldu zen...\nBukaera aldean nahiz eta eguraldia pixkat gaiztotu zen barruan ibiltzeko modua izan genuen eta gustura bukatu genuen beste behin ere. Ohartze\nAurreko urteetako berriak: 2013\nArgitaratutako ordua 11:00\n2015-02-05 Beasainen San Martin Loinazkoa\nOtsailaren 5 Beasainen Loinazko San Martin eguna da, herriko patroia. 2015ean gainera Beasainek Seguratik banandu zela 400 urte betetzen dira. Festarako eta ospakizunertarako ez zen aitzakiarik behar. Otsailak arrisku bat izaten du; negu gorrian izaten dela urtero eta aurtengoan ederki demostratu zigun eguraldiak.\nJotzen hasi behar genuen orduan ez zen giro!\nElurra mara-mara eta barrurako giro hobea.\nAtertu zuen une batean, kalejira hasteko aukera izan genuen eta eguraldiak ederki errespetatu zigun kalean ibili ginen bitartean.\nIgartzatik hasi eta Bideluzeraino hainbat geldialdi egin genituen txokoz-txoko eta jendearen erantzuna bikaina izan zen!\nBeste behin ere ederki pasa genuen Beasainen!\nEz zen bisitan geunden lehen aldia eta beste behin ere ederki ibili ginen!\nAurreko urteetako emanaldiak: 2012, 2009\n2015-02-03 Idiazabalen San Blas jaiak\nLehen aldia zen Idiazabalen San Blasetan egoten ginela. Dena den, Idiazabal ez zaigu ezezaguna egiten inondik inora!\nBadira urte batzuk bertan jo izan dugula eta esperientzia polita bizi izan dugu alajaina.\nBeti entzun izan dugu Goierriko jai hotzenetakoak dirala San Blasak, baina gaur karpan bizitako giroa, bero-beroa iruditu zaigu. Kantuan eta dantzan txandaka jendearen partehartzea aktiboa izan da gure emanaldi osoan zehar. Koadrilen kolore ikusgarriak irudi polita ematen zuten eta elkarrekin ume, gazte eta ez hain gazte ikusteak gustua ematen du. Denak elkarrekin ederki pasa dugu eta beste behin ere aho zapore gozoaz joan gara etxera!\nOndo bukatu Sanblasak!!!!\nAurreko urteetako berriak: 2013, 2012\nArgitaratutako ordua 23:57


Pisu astuneko boxeolari gazteak urtarrilaren 15ean "Boxeo Izarrak" saioan | Boxeo Izarrak | EITB\nPisu astuneko boxeolari gazteei eskainitako atala gaur "Boxeo Izarrak" saioan\nDubois vs Joyce, Vianello vs Ibeh eta Anderson vs Peña norgehiagokak eskainiko dituzte Pedro Mari Goikoetxeak eta Manu Maritxalarrek.\nAste honetako "Boxeo Izarrak" saioan pisu astuneko boxeolari gazteei eskainitako atala izango da ikusgai. Pisu astuna da, zalantzarik gabe, boxeoaren kategoriarik zirraragarriena, baina azken urteotan krisialdi txiki bat izan duela dirudi. Hala ere, datozen urteetan distiratsuak izan daitezkeen promesa batzuk agertzen hasi dira. Hori dela eta, boxeolari gazte batzuk ezagutzeko aukera izango dute zaleek aste honetako saioan.\nLehenengo eta behin, Daniel Dubois ekarriko dute, orain arte egin dituen 15 borrokaldietan nagusitu den 23 urteko britainiarra. Horren aurkaria, Joe Joyce, eskarmentu handiko boxeolaria da, ez du neurketarik galdu eta 2016ko Olinpiar Jokoetan zilarrezko domina eskuratu zuen.\nBigarren norgehiagokan, Guido Vianello eta Kinsley Ibeh arituko dira. Italiarrak orain arte egindako zazpi borrokaldiak knock-out bidez irabazi ditu, baina afrikarra boxeolari oso arriskutsua da.\nAzkenik, Jared Anderson ezagutuko dugu. 20 urte baino ez ditu, eta egin dituen sei norgehiagoketan K.O. bidez nagusitu da. Etorkizun bikaina du. Borrokaldi honetan, mexikar jatorria duen Luis Eduardo Peña izango du aurkari.\nManu Maritxalarrek eta Pedro Mari Goikoetxeak gidatzen duten "Boxeo Izarrak" saioa ostiral gauean izango da ikusgai, 00:30ean, ETB1en.


Lan mundua euskalduntzeko konferentzia antolatu du Kontseiluak ekainaren 13rako • ZUZEU\nIazko ekainean euskarak lan munduan bizi duen egoerarekin kezkatuta, aholkularitzen sektorean lan egiten dugun Kontseiluko bazkideek gogoetarako deia egin zieten lan munduko eragile desberdinei. Orduan egoeraren diagnostikoa egin eta elkarbanatu beharraz eta aurrera begirako proposamenei buruz hausnartu beharraz hitz egin zuten.\nKontseiluko idazkari nagusi den Paul Bilbaok adierazi duenez, tarte honetan jada lan munduaren euskalduntzean lanean ari diren eragileek egoeraren diagnostikoa egin eta sektoreko eragile garrantzitsuenekin hausnarketa prozesua garatu dute. “Enpresariekin, sindikatuekin, kontsumitzaileen elkarteekin zein administrazioko ordezkariekin hitz egin dugu egoeraren gainean” adierazi du Paul Bilbaok. Lan mundua euskalduntzeko ezinbestekoak diren neurri hauen inguruan aritu dira eragile horiekin guztiekin:\n– Normalizaziorako espazioen euskalduntzeak duen garrantziaz\n– Hizkuntza-politiken eta arauaren funtzioaz\n– Enpresek eta langileek hartu beharreko konpromisoez eta behar dituzten bitartekoez edota laguntzez\n– Bezeroek honetan laguntzeko jokatu dezaketen paperaz…\nOrain abian jarritako prozesu horretan pauso berriak emateko tenorea iritsi dela uste du Kontseiluak. “Lan munduan zeresana duten lau eremu nagusiei, alegia, enpresariei, langileei, administrazioari zein herritarrei, gaiaren inguruan hitz egiteko plaza eskaini nahi diegu eta horretarako Kontseiluan parte hartzen dugun aholkularitzok Lan mundua euskalduntzeko konferentzia antolatu dugu ekainaren 13rako” zehaztu du Bilbaok.\nKonferentzia Arrasateko GARAIA berrikuntza-zentroan izango da eta bertan lau eremu nagusi horietako bakoitzak bere tartea izango du:\n– Euskaraz lan egin nahi dut: Sindikalgintzaren ekarpena\n– Euskaraz saldu nahi dut: Enpresa traktoreen ekarpena\n– Euskaraz erosi nahi dut: Kontsumitzaileen ekarpena\nPaul Bilbaok adierazi duenez, horretaz gain, eta administrazioari dagokionez, kanpoko esperientzia baten berri ere izango da. Horretarako Kataluniako Generalitat-eko Hizkuntza Politikarako Zuzendaritza Orokorretik Hizkuntza-Araubiderako buru Joan Ramon Solé Durany jaunak bertan abian jarritako politiken berri emango du.\nAmaitzeko, iaz jarritako prozesuari amaiera emateko eta etorkizunerako lan-lerroak aurkezteari begira, Kontseiluak lan mundua euskalduntzeko prestatu duen adierazpenaren berri ere emango du.\n“Gero eta gehiago gara geure herrian euskaraz bizi nahi dut ideiarekin bat egin eta euskaraz bizitzeko hautua egiten dugun herritarrak eta ondorioz baita enpresa, erakunde zein bestelako eragileak ere” adierazi dute eta amaitzeko hau gaineratu: “lan munduan pauso garrantzitsuak eman dira azken urte hauetan baina ezinbestekoak dira prozesua orokortzeko, azkartzeko, eraginkorrago bilakatzeko neurri berriak. Guztiok batera, elkarlanean, euskaraz biziz, lan mundua ere euskaldunduko dugu!”.


OILASKO BULARRA, PIPER ETA GAZTAREKIN BETEAK |\nOILASKO BULARRA, PIPER ETA GAZTAREKIN BETEAK\n2021-11-15 Errezetak Oilaskoa, Okela, Sin categoría 0\nAstero iloba etxera afaltzera etorri ohi da. Egun hau errezeta berriak frogatzeko erabili ohi dut…..\n4 Oilasko bular\n6-7 Gazta xafla\n12 hirugihar tira\n3 Baratxuri alea\n500ml Oilasko salda\n1.Piper berdeei haziak kendu eta erditik banandu. Zartagin bat sutan jarri eta olioa gehituz piper zatiak frijitu. Gorde.\n2.Oilasko bularrak harakinak xerratan egitea komenigarria da, bestela zuk egin dezakezu. Bular bakoitzetik 3-4 xerra. Oilasko xerrak piperbeltzaz eta gatzez ondu.\n3.Xerra bakoitzaren gainean, behar den piper berdea eta gazta jarri, xerra estaliz.\n4.Ondoren, bi edo hiru hirugihar xerra erabiliz oilasko xerra biribilduko dugu.\n5.Zartagin bat sutan jarri, bero dagoenean olioa gehitu eta bularren hirugiharra gorritu, orde.\n6.Baratxuri aleak eta tipula zuritu. Tipula julianan eta baratxuri aleak xerratan zatitu. Tomateak garbitu eta zati handietan zatitu. Kazola batean olioa gehitu eta bero dagoenean baratxuri xerrak, hauek dantza hastean, tipula eta tomateak gaineratu, gatzez ondu eta su motelean multzoa potxatu. Oilasko salda gehitu eta multzoa 10 minutuz egosi. Irabiagailutik pasa.\n7.Salda fin fina geratu denean, esne-gaina gehitu eta 5 minutuz egosi. Oilaskoa frijitu dugun zartaginean (oliorik gabe) edo kazola zapal batean jarri eta gainetik salda isuri. 10 minutuz egosi. Platerean zerbitzatu.\nGAILETA TXOKOLATEKO ZATITXOEKIN Konfinamendua hasi zenean arratsalde ugari etxean pasa... 872 views\nTXOKOLATEZKO BIZKOTXOA Urteoro martxoan eta ekainan bizkotxoak egiten ditugu e... 759 views\nKREMAZKO BIZKOTXOA TXOKOLATEZKO ESTALDURAREKIN Orain dela denbora dezente errezeta hau lehendabiziko a... 466 views\nLEGATZA LABEAN ORIO ERARA Aitatxiren plater kuttunena eta egun berezietan prestat... 447 views\nArraina (20) Arrautza (1) Arroza (14) Azkenburukoa (6) Barazkia (20) Bizkotxoa (2) Entsalada (5) Gaileta (1) Gosaria (1) Gosegarri (1) Gosegarria (21) Gozokia (1) Hasierakoa (5) kroketa (2) Lasagna (1) Ogia (1) oilaskoa (3) Okela (61) Orea (1) Pasta (13) Pizza (2) Postrea (8) Saltsa (6) Zopa (2)


Extremadurako bi enpresak gida didaktiko bat sortu dute, ikasleak ordenagailuaren erabileran hezteko | Consumer\nExtremadurako bi enpresak gida didaktiko bat sortu dute, ikasleak ordenagailuaren erabileran hezteko\nModu ludikoan, ikasleek teklatua nola erabili edo aulkia nola jarri jakin dezaten nahi dute.\nCáceresko bi enpresak, ‘Ochoimedio Estudio’ eta ‘Renovatex Igualdad’ izenekoek, “Estoy frente a mi ordenador” izeneko gida didaktiko multimedia bat egin dute, ikasleek ordenagailua erabil dezaten jarduera horrek osasunari kalterik egin gabe.\nGidak “prebentzio-kulturaren” gaineko informazioa du oinarri: teklatua nola erabili, pantaila, mahaia edo aulkia nola jarri, sagua nola erabili edo ordenagailua osasunari eragin gabe erabiltzeko behar den argiztapena. Hezkuntza-gida eta gida interaktiboa http://www.cnice.mecd.es webgunean aurki daiteke. Hainbat ataletan banatzen da: jolasak, azterketak, diplomak, trikimailuak edo hiztegia erostea, “beti modu ludikoan aurkezten dira haurrek modu entretenigarriagoan ikas dezaten”, sortzaileen esanetan.\nM. del Prado Pérezek eta Isabel M. Navarrok, ‘Renovated Igualdad’ taldekoek, adierazi zuten “prebentzioaren kultura” irakatsi behar dela ikasgeletan, neska-mutilek gizartean barnera dezaten, ez soilik ezagutzen eta kontzeptuen bidez, baizik eta beren gaitasunak sustatuko dituzten jarrerak sustatuz. Bestalde, Juan Pedro Sanpedrok eta Enrique Rodríguezek, ‘Ochoimedio Estudio’-ko kideek, azaldu zutenez, aurkeztutako gidan haurrentzako interesgarriak ziren baliabideak erabili zituzten, hala nola plastilinazko panpinak edo jolasak, “haurrek jolasten ikas dezaten”.\nIdeia horren ideia Osasunaren Mundu Erakundearen lema bati esker sortu zen: “eskola bakoitza osasunaren sustatzaile bihur daiteke, eta osasuna sustatzen duen eskola orok erantzun diezaioke ikasleen eta irakasleen hezkuntza eta osasuna hobetzeko eta babesteko erronkari”. Ideia horren ondorioz, Vivernet-en ‘Ochoimedio Estudio’ eta ‘Renovatex Igualdad’ izeneko enpresak lanean hasi ziren, eta Hezkuntza, Kultura eta Kirol Ministerioaren mendeko CNICE Hezkuntza Informazio eta Komunikazio Zentro Nazionalak saria jaso zuen, 6.000 eurotik gora.\ncaceres guía-eu ordenador-eu


18:00, 2 maiatza 2019ko berrikusketa\n13 bytes added , Duela 2 urte\n17:58, 2 maiatza 2019ko berrikusketa (aldatu)\nAdrianaDLR (eztabaida | ekarpenak)\n18:00, 2 maiatza 2019ko berrikusketa (aldatu) (desegin)\nSubdukzio eremuetan bi plakek elkar jotzen dute; haietako bat tolestu eta bestearen azpian sartzen da mantuan hondoratuz. Segun eta ze plakek egiten duten talka, hiru subdukzio mota bereizten dira: [[Fitxategi:Oceanic-oceanic convergence Fig21oceanocean.gif|thumb|203x203px|Plaka ozeaniko-Plaka ozeaniko]]▼\n▲Subdukzio eremuetan bi plakek elkar jotzen dute; haietako bat tolestu eta bestearen azpian sartzen da mantuan hondoratuz. Segun eta ze plakek egiten duten talka, hiru subdukzio mota bereizten dira: [[Fitxategi:Oceanic-oceanic convergence Fig21oceanocean.gif|thumb|203x203px|Plaka ozeaniko-Plaka ozeaniko]]\n
'''Subdukzio azpiozeanikoa:'''\n[[Fitxategi:Oceanic-continental convergence Fig21oceancont.gif|thumb|Plaka ozeaniko-Plaka kontinental|205x205px]]▼\nBi plaka ozeanikok elkarren kontra egiten dutenean, bata bestearen azpitik sartuz. Bertan gertatzen diren prozesu magmatikoen eraginez bolkanez jositako eta arku geometria duten uharte–arkuak garatzen dira.\n▲[[Fitxategi:Oceanic-continental convergence Fig21oceancont.gif|thumb|Plaka ozeaniko-Plaka kontinental|205x205px|alt=|erdian]]\nLitosfera ozeanikoak, plaka kontinentala baino dentsitate handiagoa duenez, bere azpitik barneratzen da mantuan. Kasu honetan subdukzio-eremuak kontinentearen kostaldeko geometria izaten du.[[Fitxategi:Oceanic-oceanic convergence Fig21oceanocean.gif|thumb|203x203px|Plaka ozeaniko-Plaka ozeaniko|alt=|erdian]]\n== Subdukzio eremuetako morfologia ==\nMantuan barneratzen den plakatik plaka zamalkatzailerantz ondorengo eremuak definitzen dira subduzkio-eremuetan:▼\n[[Fitxategi:Fig2342234.jpg|thumb|297x297px|Subdukzio eremuetako morfologia]]\n▲Mantuan barneratzen den plakatik plaka zamalkatzailerantz ondorengo eremuak definitzen dira subduzkio-eremuetan:
\n-'''Kanpo sabeldura:''' Hondoratzen den litosfera ozeanikoa okertzen hasi aurretik garatutako topografiaren konkordura txikia.\n'''-Fosa:''' Plaken arteko muga konbergentea eratzen duen haran topografiko sakona da. Tipikoki, 10-13 km-ko sakonera izaten du.


EUDELek eta Euskaltzaindiak alkarlanean jarraituko dabe - bizkaie.biz\nBizkaie! 2021-07-28 13:18 Euskerea berbagai\nOnomastikearen arloan erakundeei laguntzeko akordioa da.\nEuskadiko Udalen Alkarteak (EUDEL) eta Euskaltzaindiak hitzarmena barritu dabe gaur, Bilbon. Hitzarmenaren helburua Euskal Udalen Alkarteko kide diran lekuan lekuko erakundeei laguntza teknikoa emotea da, batez be, Onomastika arloan, hau da, industrialdeen, auzo barrien, bizitegi-unidadeen, naturaguneen, parkeen, atsedenlekuen, zerbitzuguneen, katalogautako udal-mendien eta bestelakoen leku-izenei buruzko aholkuak emotea, bai eta lekuan lekuko erakundeok euren lurralde-esparruko toponimia-azterketa luze-zabalagoak egiteko erabili behar diran jarraibide eta erispideei buruz be.\nEra berean, udalek eskatzen dabenena, onomastika-arloari buruzko etenbako aholkularitzea emongo jake, batez be, euskal toponimiaren kale eta antzekoen izenak arloan.\nAitatu erakundeek egiten dituen eskaerak modu eraginkorrean koordinau eta bideratzeko, eskaerok EUDELera bialdu beharko dira eta alkarteak bideak ezarriko ditu jasotako eskaerak Euskaltzaindiari birbialtzeko.\nHitzarmen hau 2021eko urtarrilaren 1etik 2024ko abenduaren 31ra arte egongo da indarrean eta esanbidez luzatu ahal izango da urterik urte, gehienez be, lau urtera arte.\nEuskaltzaindia izango da lan honetatik sortutako datu-basearen egilea eta horren jaubetza intelektual osoa berea izango da baina Euskerearen Akademiak datu-basea konsultetako sarbide zuzena bermatu beharko deutso EUDELi eta horretarako behar diran neurriak hartuko ditu.\nGorka Urtaran EUDELen buruak hitzarmenaren onurak azpimarratu ditu prentsaurrekoan: Euskaltzaindiagaz eta gainerako erakundeakaz lankidetzea oinarrizkoa da udal-eskumenak jorratzeko eta euskerearen erabileran aurrera egiten jarraitzeko, bai administrazinoaren barruan zein kanpoan be. Gure hizkuntzea personen arteko topagunea da eta, beraz, gizarte osoaren zeregina da euskereari bizirik eustea herri eta uri bakotxeko txoko guztietan.\nAndres Urrutia euskaltzainburuak be erakundeen arteko lankidetzearen garrantzia nabarmendu eta adierazo dau hitzarmen honei esker etorkizuneko erronkak bideratzeko oinarri sendoak jarri dirala: Aspaldikoa da EUDELen eta Euskaltzaindiaren arteko lankidetzea. Ekitaldi honek berresten dau ibilbide hori eta premina barriei erantzuna emoten jake, gero eta zeresan eta zeregin handiagoa baitauka euskereak udal eskumenetan, hur-hurreko bizitza euskalduna bermatzeko herritar guztiei. Horra bada, gure hurrengo urteetako helmugea, hitzarmen honek ahalbidetuko dauena.\nKale eta karriken izenak hautatzeko eta idazteko erispideak\nKale eta karriken izenak hautatzeko eta idazteko erispideak eskuliburuaren berrargitalpena be aurkeztu dabe erakundeek eta ondoko asteetan EUDEL alkarteko kide diran toki-erakundeetan banatuko da.\nLiburua 2019an aurkeztu eban Euskaltzaindiak, mendeurreneko ospakizunen barruan eginiko Onomastika jardunaldian, Gasteizen. Gogoratu behar da Euskaltzaindiaren Onomastika batzordeak euskal izenen ikerketea dauela helburu, bai antroponimoena (persona izenak, deiturak...) bai toponimoena (toponimia nagusia, txikia, exonimia, kale izendegiak, etxe izenak...) be. Izen horreek batu, sailkatu, ikertu eta arautu ondoren, beharrezkotzat joten da Euskaltzaindiak izenen forma zuzenak plazaratzea, euskerearen erabileran eta normalizazinoan eragina izan deien. Liburuaren helburuak zeregin horri erantzuten deutso: urte askotan metatutako eskarmentuari esker, karrika-izenetarako emondako erispideak agertzen dira bertan, izen horreek eguneratzeko, osotzeko eta xeheago deskribiduta berridazteko baliogarriak diranak.


23 « abuztua « 2017 « Prentsa oharrak\nIrailean hasiko dira El Mineral eraisten, inguruan berdegunea jartzeko\nKategoriak: Prentsa oharrak — Komunikazio Zerbitzua / Servicio de Comunicación — 23 abuztua 2017 13:30\nUdalak irailean ekingo dio El Mineral eraisteari, dagoeneko esleitu baitira azpiegitura hori deuseztatzeko lanak. Esconsu SL enpresak 49.277,26 euroan egingo ditu lanak. Eraikina kendu ondoren, lorategi itxura emango zaio berriro inguruari, berdegune atseginagoa izan dadin.\nGaur egun, El Mineral inguruak oso itxura eskasa du, oso utzia eta gaizki zaindua baitago, eta segurtasun arazo handiak sortu ditu. “Bere garaian arkitektura eta estetika erreferentea izan nahi zuen eraikinak, baina guztiz kontrakoa bihurtu da, eta hondamen eta utzikeria irudi penagarria ematen zuen. Hori kenduta, El Mineral inguruak lorategiaren irudi berdea berreskuratu dezan nahi dugu, leku berezia baita, eta herritarrek horretaz goza dezaten, erortzeko zorian dagoen eraikinak ematen duen irudi txarra desagertuta”, azaldu du Hirigintza eta Ingurumeneko koordinatzaile nagusi Álvaro Iturritxak.\nEraikina eraitsi ondoren, sotoa eta zimenduen bolumenak beteko dira, eta landare eta ureztapen geruza batez bukatuko. Lehiaketak 54.450,01 euroko aurrekontua zuen.\nOrotara, El Mineralek 447,91 metro koadroko azalera eraikia du, eta lursaila espazio publiko-berdegune gisa katalogatuta dago. Eraikina oso utzia dago, eta zenbait sute-hasiera ere izan dira. Udalak elementuz elementu eraitsiko du azpiegitura, ibiltariek hainbeste estimatzen duten espazio horretako berdegunea berreskuratzeko.\n“La musa de la música” normaltasunera itzuli da, atzo salatutako pintaketak garbitu ondoren\nKategoriak: Prentsa oharrak — Etiketak: Estíbaliz Canto — Komunikazio Zerbitzua / Servicio de Comunicación — 11:30\nAtzo arratsaldean garbitu zen Uraren ezkutuko lorategian dagoen “La Musa de la Música” eskultura; izan ere, talde politiko batek salatu zuen sinbologia nazi eta sexualeko pintaketak zituela.\nAlbistea jakin bezain laster, Kultura, Hezkuntza eta Kirol Sailak agindu zuen garbitzeko, hari baitagokio kultura-ondarea garbitzea horrelako kasuetan.\nEstíbaliz Cantoren hitzetan, “horrelako pintaketak eta egileak iraingarritzat eta antidemokratikotzat baino ezin dira definitu, eta ez dute lekurik gure hirian, batetik, gure ondare historiko eta kulturala zaintzea guztioi dagokigulako, eta bestetik, fanatismoak sustatzen dituen ideologia errotik moztu beharra dagoelako hedatu ez dadin, bereziki garai hauetan”.\nKulturako arduradunak salaketa eskertu nahi izan du, eta gogoratu du: “Udala ez da beti ohartzen hiriko eskulturei nahita egiten zaizkien kalteez, baina beti hartzen dugu esku horien berri izan bezain laster, beraz, eskerrak ematen dizkiogu Gasteizko Ahal Dugu taldeari salaketagatik, eta herritarrak horrelako gertakarien berri ematera animatzen ditugu, gure ondarea garbi eta onik zainduta egon dadin, denboraren eraginari dagozkion kalteak baino ez dituela”.


Udalerrian energia garbien sorkuntzarako proiektuak abiarazi ditu Udalak - Beasaingo Udala\nArgitaratua: 11 Maiatza 2022\nFundiciones Estanda-k sortzen duen bero soberakina kiroldegian aprobetxatzeko proiektu aintzindariari lehen bultzada eman zaio\nBeasaingo Udala eta Sasietaren arteko lankidetza hitzarmenari baiezkoa eman dio aho batez osoko bilkurak\nApirilari zegokion Udalbatzaren osoko bilkuran onartutako gai nabarmenenak Beasaingo udalerrian jasangarritasun energetikoarekin eta energia berriztagarrien sorkuntzarekin lotutakoak izan ziren. Egungo krisi klimatiko eta energetikoaren ondorioz, erakunde publikoek berehala euren ahaleginak gai estrategiko eta erabakigarri hauei konponbidea emateko jarri behar izan dituzte. Hitzetatik ekintzetara igaro beharrarekin, Udal gobernuak erronka horri irtenbidea emango dioten proiektuak eta ekimenak abian jartzeko proposamenak aurrera eramaten ari da.\nMugikortasun Iraunkorreko planaz eta Klimarako eta Energia Jasangarrirako Ekintza Planaz gain, Leire Artola buru duen gobernuak hiru ekimen anbiziotsu ditu esku artean eraginkortasun energetikoaren inguruan; Antzizar kiroldegiko estalkian plaka fotovoltaikoak jartzea, Sasietan parke fotovoltaiko bat sortzea eta Fundiciones Estanda tokiko enpresak bere labeetan sortzen den bero soberakina aprobetxatzea Antzizar kiroldegian erabilitako ura berotzeko. Azken proiektu hori aitzindaria da EAEn, eta Foru Aldundiarekin eta Fundiciones Estandarekin lankidetzan gauzatuko da.\nPlaka fotovoltaikoak Antzizarren urte amaierarako\nBertan sortutako energiaren aprobetxamendua sustatzeko proiektuen inguruko proposamenen artean Antzizar kiroldegian plaka fotovoltaikoak jartzeko lanak esleitu dira. Gobernu batzordeak onartuta, lanak Tapia Instalazio Elektrikoak S.L. enpresari esleitu zaizkio 311.823,94 (BEZ barne) euroren truke. Egikaritze epea 17 astekoa izango da. Lan honekin, autokontsumorako 300kW-ko eguzki plaka fotovoltaikoen instalazioa burutuko da. Plaka fotovoltaikoek jasoko duten eguzki-energiaren bitartez, eraikinak kontsumitzen duen energiaren %31,1 lortuko da. Aldi berean, urteko 131.645,37 kg CO2ren isurketa saihestuko da atmosferara, edo beste modu batera adierazita, urtean 14.627 zuhaitzek xurgatzen duten CO2 kantitatea. Instalakuntzaren aurreikusitako bizi iraupena 25 urtekoa izanda, guztira 3.290.000 CO2 Kg atmosferara isurtzea saihestuko direlarik. Gauzak ondo bidean lanak udan hasita egotea espero da eta inbertsioa 8 urtetan amortizatuko litzateke elektrizitate merkatuko prezioen gora-beheren arabera.\nIndustria-energia termikoaren aprobetxamendua\nUdalak duen energia kontsumoa iturri berriztagarrietatik hornitzeko helburuarekin, bero aprobetxamenduari loturiko ekimen berria jarriko du martxan Udalak. Proiektu aitzindaria da Euskal Herrian, eta honen helburua Fundiciones Estandako labeek sortzen duten bero soberakina igerilekuetako, dutxetako, berogailuetarako eta kiroldegiko gainerako instalazioetako ura berotzeko aprobetxatzea da. Aurreproiektuak dio Kiroldegiak behar duen beroaren %64 lortu daitekela azpiegitura berri honen bidez, biomasarekin konbinatuta, %95eko estaldura emango lukeena. Eraikinak behar duen energia termikoaren %5 sortzeko soilik erabiliko litzateke gas naturala. Proiektu hau mugarri bat izateaz gain, EAEko beste herri batzuetara esportatu daiteke.\nEgitasmo honen egikaritza lankidetza publiko-pribatuaren bidez gauzatuko da, Beasaingo Udalaren, Gipuzkoako Foru Aldundiaren eta Fundiciones Estandaren artean. Elkarrizketak aurreratuta daude, eta datozen asteetan lankidetza-hitzarmena izenpetzea espero da. Proiektu honetarako diru-lerroa kreditu aldaketa bidez onartu zen osoko bilkuran EHBilduren abstentzioarekin eta EAJ eta PSEren aldeko bozekin.\nParke fotovoltaikoa gauzatzeko lehen pausoa\nSasieta Mankomunitateko batzorde errektorean aho batez onartua izan ondoren, Beasaingo Udalaren osoko bilkurari zegokion bien arteko hitzarmenari hasierako onespena ematea eta hemen ere aho batez onartu zen. Hitzarmenak funtsean, Sasieta Mankomunitateak eta Beasaingo Udalak burutuko duten elkarlanean parke fotovoltaiko baten instalakuntza ahalbideratuko du. Hortik bi helburu nagusi hauek gauzatuko dira; alde batetik beasaindarrez osatutako komunitate energetiko baten sorrera bertatik eta neurri batean “Km 0” -ko energia jasangarria lortzeko eta bestetik Sasietak bere energia elektrikoaren behar osoa parke bereko plaketatik eskuratu ahal izatea.\nHorretarako bakoitzaren konpromisoak honako hauek izango dira. Sasietak eta Udalak erdibana finantzatuko dute lurzoru horren kalifikazioa aldatzeko Plan Nagusiak eskatzen duen proiektua. Aldi berean, Udalak bere gain hartuko du herritarrak ekimenera atxikitzeko baliabideak jartzea eta Sasietak, lurzorua lehiaketa publikora ateratzeko betebeharra bermatzen du.\nMerkatarien salmentak on line ahalbidetzeko laguntzak\nBeasaingo merkataritza indartzeko asmoarekin, Beasaingo Udalaren helburuetako bat da udalerriko merkataritza gaur egungo kontsumo joeretara eta beharretara egokitzen joatea. Sektore hau indartzeko asmoarekin, gure establezimenduak online salmenta bideratzeko aukera izatea da. Hori horrela, “Goierriko azoka” plataforman parte hartzeko merkatari eta ostalarientzako diru laguntzen oinarriak onartu dira aho batez.\n“Goierriko azoka” eskualde mailako plataforma digitala sustatzeko eta merkatariak nahiz ostalariak plataforma hau erabiltzen hasteko dirulaguntza ematea egokia ikusten du Udalak, izan ere, horren bitartez merkatari eta ostalariek euren produktu eta zerbitzuak online erakutsi eta saltzeko aukera izango dute, horrela kontsumo ohitura berriei egokituz eta bezeroei eskualdeko mailako produktuak erosteko kanal berria eskainiz.\nXede hau betetzearren Udalak “Goierriko azoka” plataforma digitalean izena ematen duten merkatariei nahiz ostalariei, produktuak erakusleiho moduan agertzeko edo/eta online salmentara bideratzeko %50-eko dirulaguntza emango die.\nBerdintasunaren arloan bi proposamen aho batez aurrera atera ziren osoko bilkuran. Lehena Udalerrian emakume eta gizonen arteko aukera berdintasun sustatzen duten elkarteentzako dirulaguntzen oinarri arautzaileak izan ziren. Diru laguntzek elkarte feministen ohiko funtzionamendurako eta herritarrei zuzendutako proiektuak aurrera eramateko izango dira.\nBeasainen berdintasunaren alde sentsibilizazioa sustatzeko, honen inguruko proiektuak aurrera eramateko eta herritarren parte hartzea sustatzeko, Beasaingo berdintasun kontseiluaren araudiari hasierako onespena eman zaio. Berdintasun planaren baitan gauzatutako ekimena izanik, hilabetero elkartzeko asmoa izango du foro honek.


Jokin Apalategi: «Espainiak independentzia du ikerketak ebaluatzeko; guk, ez» - Kultura - Berria\nJokin Apalategi. Soziologoa eta idazlea\n«Espainiak independentzia du ikerketak ebaluatzeko; guk, ez»\nSorreratik, UEUren 'Uztaro' aldizkariaren zuzendaria izan da Jokin Apalategi, eta, 27 urteren ondoren, 100. zenbakian esan du agur. Nazionalismoaren ikerketari buruzko uzta utzi du bere ibilbidean.\n2017ko abuztuak 9\nAhulezia garaietan soilik ez, uzta garaietan ere transmisioa egitea egokia dela uste du Jokin Apalategi EHUko katedradun eta idazleak (Ataun, Gipuzkoa 1943). UEU Udako Euskal Unibertsitatearen Uztaro aldizkariaren zuzendaria izan da hasieratik, eta 100. zenbakian pasatu du testigua. Pozik egoteko arrazoiak dituela dio, uzta oparoa jasota hartu duelako erretiroa: 621 artikulu eta 558 egile bildu ditu aldizkaria gidatu duen 27 urteetan. «Sare bat sortu dugu, eta lan militante izugarria dago atzean; horregatik izan da erraza orain arteko bidea». Euskarari unibertsitateko ikerketen atea ireki zion, besteak beste, Uztaro aldizkariak. Euskal Herriko ikerketak Madrilek zuzentzen ditu oraindik, ordea, eta hor jarri du fokua Apalategik: menpekotasun horretatik askatzea da, haren iritziz, egungo erronka nagusia.\n1990ean sortu zen Uztaro aldizkaria, eta lehen zenbakitik zuzendu duzu zuk. Nolakoa izan zen hasiera?\nNiretzat, garaiko testuingurua azaltzea beharrezkoa da aldizkariaren misioa ulertzeko. UEU Udako Euskal Unibertsitateak sortu zuen Uztaro, eta 1973an Donibane Lohizunen (Lapurdi) antolatutako ikastaroak dira prozesuaren abiaburua, han sortu baitzen UEU, oraindik ere euskara debekatuta zegoenean. Euskara eta unibertsitatea lotzea zen helburua, eta, ondorengo urteetan ere, hainbat ikastaro antolatu ziren horretarako. Jardunaldietan, material eta idazki asko bildu zen urteen poderioz, eta euskarazko produkzio horrekin guztiarekin hausnartzen hasi zenean sortu zen aldizkariaren ideia. Hamarkada horietan urrats handiak egin ziren Euskal Herrian hezkuntza sistema propioa sortzeari begira: Euskal Ikastolen Mugimendua, AEK... Lan handia egin zen herritarrek beren heziketa prozesu guztia euskaraz egin zezaten. Gaur egun badirudi egoera berezkoa dela, baina izugarria izan zen orduko desafioa, eta testuinguruan jarri behar da. Gu inplikatu egin gara, eta kontsekuenteak izan gara beti. Hemengoak eraginda egin dugu lan gure bizitza osoan, eta Uztaro sortzeko arrazoia ere hori da.\nZein hutsune bete nahi zenuten aldizkariarekin?\nHizkuntza, kultura eta identitate bat garatzeko funtsezkoa da giza eta gizarte zientzietan erreferentziak sortzea. Izan ere, historian atzera begiratzen baldin badugu, zer da geratzen dena? Har dezagun Grezia adibide gisa: hainbeste gauzen artean, Platonen Errepublika eta Aristotelesen Politika azaltzen zaizkigu. Horiei buruz hausnartzen jarraitzen dugu oraindik ere, horiek birpentsatzen. Giza eta gizarte zientziek aztarna uzten dute historian, eta euskarak beharrezkoak ditu halako erreferentziak. Euskarak ere neurri horretako obrak lantzeko gaitasuna du. Bide horretan ekarpena egin nahi genuen.\nOrduko euskarazko ikerlarien bilgunea izan zen Uztaro.\nArgi nuen aldizkariak diziplinartekoa izan behar zuela. Gutxi ginen euskarazko ikerkuntzan ari ginenak, eta guztiak aldizkari berean elkartzea garrantzitsua iruditzen zitzaidan. Hori izan zen arrakastaren gakoetako bat. EHUn baziren bestelako aldizkari batzuk, sektorekakoak. Baina ahalik eta eremu gehiena biltzea erabaki genuen, eta aldizkariaren zuzendaritza ere horrela egituratu genuen. Nik Emile Durheimn soziologo eta filosofo frantsesak 1900ean sortutako L'Année Sociologique aldizkaria hartu nuen eredutzat, diziplina ezberdinak elkartu baitzituen, guk ezer egin baino ehun urte lehenago. Uztaro-ren zero zenbakian aipatzen dut bide bera hartzen genuela.\nAbiatu zenutenean, zer osasun zuen euskarazko ikerkuntzak?\nOso gutxi ikertzen zen euskaraz. Baina 1980ko hamarkadan bertan sortutako ikerlariak eta katedratikoak sortzen hasi ziren: lehen aldiz bertako unibertsitatean ikasitakoak, alegia. Edonola ere, euskaldunek bezala erdaldunek ere beren borroka propioa egin zuten. Espainiako estatuak argi jokatu zuen: «Utziko diegu eskoletan euskaraz egin dezaten, baina ikerketa egin dezatela espainieraz». Unibertsitateko curriculuma garatzeko neurriak ere ezarri zituen: hainbat artikulu zientifiko AEBetako aldizkari jakin batzuetan publikatzeko baldintza, tartean. Europa osoan orokorra da neurri hori, gaur egun.\nEz zineten horrekin konformatu, hala ere.\nGuk euskal mundua indartu nahi genuen. Euskaraz sortutako ikerketek nazioarteko aitortza jasotzea zen gure helburua, eta Latindex zientzia aldizkarien sarean sartzea lortu genuen 2011n, bi urteko borrokaren ondoren. Garaipen hori oso garrantzitsua izan zen guretzat, euskara nazioarteko ikerketen mailan jartzea lortu genuelako.\nZer ekarri du horrek?\nOrdutik, irakasle eta ikerlari gazteek puntuak jasotzen dituzte beraien curriculumean Uztaro-n artikuluak publikatzeagatik, eta, horri esker, jende asko erakartzea lortu da. Euskal ikerlarien maila izugarri handitu da eta, oro har, oso ikerketa onak egiten dira hemen, metodo unibertsalak erabilita, baina, era berean, Euskal Herriko ikuspegia, faktoreak eta idiosinkrasiak aintzat hartzen dituztenak.\nBide bat egina du Uztaro-k. Helburua berbera da oraindik?\nLan handia egin den arren, norabide berean jarraitu behar dugu. Fruituak jasotzen ari gara eta heldutasun aroan gaude, baina segitu behar da giza eta gizarte zientzien arloan euskaraz sortzen.\nZein da aurrera begirako erronka nagusia?\nUnibertsitateko ikerketen ebaluaziorako sistema propioa lortzea beharrezkoa da. Gaur egun egiten diren ikerketak EHUk hartzen dituen arren, Espainiako unibertsitatea du atzean. Hau da, EHUk Unibasq Euskal Unibertsitate Sistemaren Kalitate Agentzia delakoaren bidez zuzentzen ditu bertan sortzen diren ikerketak, baina Espainiako Hezkuntza Ministerioaren menpe dagoen heinean, Madrilek agintzen du. Guk eskatzen duguna da Unibasq-ek behingoz autonomia edo subiranotasuna izan dezala, bertako ikerketen ebaluazioa bertan egin ahal izateko, Madrilek nahi duenaren menpe ez egoteko.\nNola eman urrats horiek?\nHor borroka handia dago, administratiboa: Eusko Legebiltzarrari eta Jaurlaritzari akuilatze lana egitea dagokie. Euskararen auzia behin eta berriz aipatzen den honetan, ikerketaren eremuan euskara normalizatzeko urratsa nola egin landu beharko lukete parlamentariek, eta Jaurlaritzak EHUren Unibasq agentziaren autonomia ere aldarrikatu behar du. Espainiak independentzia du bere ikerketen ebaluazioak egiteko, baina guk ez. Hori da ulertu behar dena. Luze joan liteke, baina heldu egin behar zaio horri.\nZaila da. Madrildik gogor egiten ari dira. Hor dago LOMCE hezkuntza legea ere. Euskal hezkuntza nola antzutu eta indarra nola kendu ari dira etengabe, eta gogorra izango da, horregatik. Edonola ere, bien bitartean, Frantziako, Alemaniako eta Ingalaterrako zientzien akademiek protesta idatzi bat aurkeztu berri diote Carlos Moedas Europako ikerketa komisarioari. Gaur egun Europak AEBetako unibertsitate sistemarekiko duen menpekotasunaz askatu, eta propio Europakoa sortzeko eskaera egin diote.\nEuropako aldarri horren barruan doa Euskal Herrikoa ere?\nOso txikiak gara, baina argi ibilita eta kuraiarekin jokatuta lor ditzakegu gauzak. Luze joan daitekeen arren, indar egin behar da.\nAurten 40 urte betetzen dira 1977an Nationalisme et question nationale au Pays Basque tesia aurkeztu zenuenetik.\nBai, frantsesez argitaratu nuen lehenik. Parisko Unibertsitatean egin nuen tesia, eta ikerketa kaleratzea erabaki genuen. Mila ale inguru atera genituen, eta izugarria izan zen harrera. Gaztelerazkoa argitaratu genuen handik gutxira. Argalari eskatu nion hitzaurrea idatz zezan [Jose Miguel Beñaran ETAko kidea] eta gaztelaniazkoan jatorrizko testua publikatu zen. 7.000 ale saldu genituen zazpi hilabetean. Berehala debekatu zuen Espainiak, eta ni bahitzeko agindua eman zuen Espainiako Auzitegi Nazionalak.\nEpaiketa ere eduki zenuen. Nola gogoratzen dituzu orduko gertakariak?\nTerrorismoa goratzea leporatzen zidaten, eta nirekin batera deitu zituzten Joseba Jaka eta Itxaropena inprentako jabea. Pierre Villar historialari frantsesa ere etorri zen gurekin epaitegira, bera izan baitzen nire tesiaren zuzendaria. Gogoan dut, hitza eman ziotenean, hala azaldu ziela epaileei: «Zuek ikusiko duzue, baina kondenatzen baldin baduzue, Parisko Unibertsitatea kondenatuko duzue. Bertako lan bat baita zigortu nahi duzuena». Liburua debekatu zuten, eta editorea, inprenta eta ni, aldiz, libre utzi gintuzten. Tesiaz gain, beste liburu bat ere debekatu zidaten. Donostian Iñaki Beobidek editoriala sortu, eta Parisera idatzi zidan, galdetuz ea Levi Straussen Arraza eta historia liburua itzultzera animatuko ote nintzen. Liburua euskaratu ondoren, zentsuratik pasatu behar zen orduko garaietan, baina debekatu egin zuten. Frankismo garaiko egoera hura izugarria izan zen.\nHasieratik jo duzu nazionalismoaren ikerketara. Tentsioa galdu dela nabari duzu?\nNazionalismoaren gaia ebidentea bihurtu da askorentzat, edo hori uste dut nik behintzat. Gaur egun, gehiengo politiko zabal batek aldarrikatzen du bere burua nazionalistatzat; izan EAJ ala EH Bildukoa. Egunerokoa bihurtu da, nolabait. Esango nuke egoera horrek asko eragiten duela, eta tentsioa murriztea eragiten duela. Nazionalismoari buruzko ikerketa gehienak egin dira hura jazartzen zenean edo debekatuta zegoenean: arriskutsua denean, erakarri egiten du. Gaur egun, badirudi tesi nagusiak onartuta daudela eta herriak berenganatu dituela. Datozen belaunaldiek naziorik ez izatea edo galduz joatea da dagoen arrisku nagusia.\nPil-pilean dago gaia, hala ere.\nLozorroan egoteak ez du esan nahi debaterik ez dagoenik edo ez denik egongo. Orain denok gaude Kataluniaren itzalpean, han zer gertatuko den begira. Etapa bat bukatu eta beste aro bat hasiko da Kataluniakoarekin, eta nazionalismoaren auziak luzerako emango du oraindik. Euskal Herrian ere ari dira mugimendu sozial berriak sortzen, Gure Esku Dago, adibidez, poliki, baina ari da lan bat egiten.


Juan Ortiz de Zarate - Wikipedia, entziklopedia askea.\nJuan Ortiz de Zarate (Urduña, 1510 - Asuncion, 1576ko urtarrilaren 26a) euskal militar eta esploratzailea izan zen.\nAsuncion, 1576 (65/66 urte)\nGaztetan Gaztelara joan eta hango gortean egon zen. Karrera politika egiteko asmotan, Amerikara joan zen eta Peruko gizon eraginkorrenetako bat izan zen bildu zuen aberastasunari esker. 1567an Río de la Platako adelantado izendatua izan zen. Erregeak Espainian titulua berretsi zionean, itzuli eta eskualdea esploratu zuen.\nAmeriketara jo zuen berriro ere 1572. urtean, eta bere iloba Juan Garairekin batera Asuncion hiria konkistatzeko prestakuntzak egin zituen. San Salvadorrera iritsi ziren lehenik (Bizkaia Berria izena eman zioten) eta 1575. urtean Asuncionera heldu ziren. Urte hartan hil zen, pozoitua zenbaiten arabera.\n↑ «Juan Ortiz de Zarate» Auñamendi Eusko Entziklopedia. .\nAzken aldaketa 27 urria 2019(e)an, 11:44(e)tan\nOrriaren azken aldaketa: 27 urria 2019, 11:44.


Giza geneak dituzten saguak lagungarriak izan daitezke Down-en sindromea duten pertsonei tratamendu berriak emateko. | Consumer\nGiza geneak dituzten saguak lagungarriak izan daitezke Down-en sindromea duten pertsonei tratamendu berriak emateko.\nKarraskariek ezgaitasun hori duten pertsonen antzeko arazoak dituzte.\nErresuma Batuko Ikerketa Medikoen Institutu Nazionaleko eta Londresko University College-ko zientzialariek giza geneak dituzten saguak sortu dituzte, Down-en sindromeari eta antzeko arazoei eragiten dieten osasun-arazoetarako tratamendu berriak garatzeko.\nSindrome hori gertatzen da, akats baten ondorioz, 21 kromosomaren kopia bat, giza genomaren beste zati batzuekin elkarreraginean aritzen den eta ikasteko zailtasunak, bihotzekoak eta leuzemia edo Alzheimerrarekiko suszeptibilitate handiagoa eragiten dituen material genetiko soberakina, jarauntsitzen duenean.\nDown-en sindromearen ikerketa oztopatu egin da animalia-eredu egokirik ez dagoelako; izan ere, 21 kromosoman dauden geneak hainbat kromosomatan banatzen dira karraskarietan.\nHala ere, zientzialari britainiarrek 21 giza kromosoma txertatu zuten saguaren enborreko zelula enbrionikoetan, eta gero karraskarien enbrioietan injektatu zituzten. Enbrioi horietako batzuk giza kromosomaren %92 arteko sagu eramaile bihurtu ziren.\nItxura normala duten arren, animaliek anomalia kardiakoak eta oroimen- eta ikaskuntza-akatsak izaten dituzte, Down-en sindromea duten pertsonen antzekoak.\nLorpen hori kromosomen beste desordena batzuk hobeto ezagutzeko ere erabil daitekeela uste da, hala nola Edwards sindromea, 18 kromosomaren hiru kopiek sortua, edo Patau, 13 kromosoma hirukoitz batek sortua. Nahasmendu horiek bost urte bete baino lehen hiltzen dituzte kaltetuak.\nhumanos-eu kromosomak saguak


Musika Bulegoaren jarduera profesionalak, BIME PRO 2021 azokan – Musika bulegoa\nMusika Bulegoaren jarduera profesionalak, BIME PRO 2021 azokan\nUrriaren 27tik 29ra bitartean egingo dute nazioarteko BIME PRO azokaren edizio berri bat. Mundu osoko musikaren industriako profesionalak batzen dira azoka honetan eta aurten beste behingoz topaketa presentzialak eta online hitzaldiak uztartuko dira.\nAzkenengo asteetan ezagutu ditugun irekiera neurrien ondorioz ospakizun festa batean bilakatuko da 2021eko BIME PRO. Euskalduna jauregia izango da programa presentzialaren egoitza, baina eduki guztia plataforma batetik jarraitzeko aukera ere egongo da; plataforma hori bime.net webgunean dago.\nMusika Bulegoak hainbat jarduera prestatu ditu sektoreko eragileen arteko elkarrizketa errazteko, ezagutzak partekatzeko eta Euskal Herrian sortutako eta ekoitzitako musika bultzatzeko. Jarduera hauek BASQUE. MUSIC. plataformatik gidatuko dira.\nBIME PRO azoka presentzialak irauten dituen hiru egunetan zehar, BASQUE. MUSIC.-ek stand propioa izango du, azokara hurbiltzen diren euskal profesionalen eskura egongo dena.\n11:10ean ‘The Pop Venue as an Experimenta Community Space’ mahai-inguruan parte hartuko dute Worm (Rotterdam), VK (Brusela), Kvaka 22 (Belgrado) eta Dabadaba (Donostia) aretoetako arduradunek. Horren ostean, 12:20ean, ‘Try-angle: a collaborative tool to share innovative ways of building new audiences, presentation by Ken Veerman‘ mahai-ingurua izango da. Bi hitzaldi hauek 2E aretoan ospatuko dira eta Kultura Live, Live DMA eta BIME PROren arteko elkarlanean antolatuko dira.\nArratsaldean, 18:00etan, BASQUE. MUSIC.-ek ongi etorri koktela eskainiko du Hall nagusian.\nAzokaren bigarren egunean, 11:10ean, Artisten kanpo-zabalkundea eta nazioartekotzea covid-19aren osteko aroan mahai-ingurua antolatuko du MIE Elkarteak.\n13:50etan Meet the BASQUE. MUSIC. pitching saioa egingo da 5B aretoan. Saio honetan Euskal Herriko profesional ezberdinek bere proposamenak aurkeztuko dizkiete nazioarteko profesionalei bost minutuko aurkezpen azkarretan banatuko den saioan.\nBIME Cityren programazioaren barruan, eta BASQUE. MUSIC.-en ekimenez, Rodeo, Airu eta Father Alien taldeen showcase kontzertuak egongo dira 20:30etatik aurrera Stage Live aretoan. Sarrera doakoa izango da.\nBIME PRO azokaren azkenengo egunean Musikari elkarteak Artistaren Estatutua: Musikarientzako gakoak hitzaldia antolatuko du 0C aretoan. Eva Moraga abokatuak eskainiko du hitzaldia.


Andres de Regil Zeharkaldia bbk saria - Araudia\nRegil zeharkaldiaren araudia\n1- Parte-hartzaile guztiek araudi honen mende daude.\n2- Proba bi egunetan egingo da, 1. egunean bi ibilbide aurreikusi ditugu. â€œ1.â€� ibilbidea luzeagoa eta zailagoa da, esperientzia duten eta sasoi onean dauden eskiatzaileentzat; eta â€œ2.â€� ibilbidea, berriz, kadete, junior eta gainerako zaleentzat. Bigarren egunean, igandez, banakako kronoeskalada egingo da; bi taldekideen denborak batuko dira.\n3- Taldeka hartuko da parte, 2 parte-hartzailek osatutako taldeetan.\n4- Edozein modalitatetako parte-hartzaileek federatuta daudela egiaztatu beharko dute proba-eguna baino lehen.\n5- Eguraldia edota bestelako gorabeherak kontuan hartuta, antolatzaileek beste ibilbide bat ezarri dezakete, edo ibilbidea aldatu, ibilbidearen zati bat edo osorik indargabetu, proba atzeratu edo bertan behera utzi.\n6- Segurtasuna dela-eta, antolatzaileek igarotze-orduaren kontrola egin lezakete, eta, beraz, ezarritako denboran heldu ez direnek ezin izango diote zeharkaldiari ekin. Kontrolekoek adieraziko diete irteera segururako hartu beharreko bidea. Ordu-kontrola batzar teknikoan ezarriko da.\n7- Zaborrak aldean eraman eta menditik kanpo utzi behar dira.\n8- Proba utzitakoan, hurbileneko kontrolekoei utzi dutela jakinarazi beharko diete eta haien jarraibideei itxaron, irteera komenigarriena adierazi diezaieten edo kontrolean dagoenak bere lana amaitu eta gero lagundu diezaien.\n9- Derrigorrezkoa da oin-arrastoa lagatzea, beste talde batek harrapatu eta hala adieraziz gero, oin-arrasto bikoitza ez badago. (Ikusi ez betetzeagatiko penalizazioa)\n10- Talde guztiek 1. etapan ibilbidea elkartuta egin beharko dute (gehienez 20 m; araudiaren arabera zigortuko da)\n11- Arauok bete ezean, zigorra ezarriko da lasterkarientzako BMFko araudiaren arabera. (Ikusi Euskal Mendizale Elkarteko araudia)\n12- Araudi honetan jasota ez dagoen beste edozein alderdiri dagokionez, euskal federazioko eski alpinoko araudia ezarriko da.\n13- Antolakuntzak ez du ardurarik hartuko parte-hartzaileek jasan edo eragin ditzaketen kalteak direla-eta. Proban zerbitzu medikoa egongo da.\n14- Garaikurra klubik nabarmenenari emateko orduan, klubeko kide guztiek lortu dituzten postuak hartuko dira kontuan. (Ikusi artikulua)\n15- Ezinbesteko kasua dela-eta proba atzeratzen bada, eta baldin eta deialdi berrira joan ezin badira, parte-hartzaileei inskripzio-kuota emango zaie, idatziz hala eskatzen badute, kontuaren zenbakia (20 digitu), titularraren izena, eta taldearen zenbakia eta izena ere adierazi beharko dituzte.\nEzinbesteko kasua dela-eta, proba bertan behera behin betiko uzten bada, izena ematearen %85 emango zaie idatziz hala eskatzen duten parte-hartzaileei, kontuaren zenbakia (20 digitu), titularraren izena, eta taldearen zenbakia eta izena ere adierazi beharko dituzte. Edo inskripzio osoa ordainduta izango dute hurrengo ediziorako.\na) Lasterkari bakoitzari puntuak emango zaizkio bere kategorian (bere kategorian eta ez azpikategorian), Espainiako Kopako proba bat izango balitz bezala. Taldeka bada, Kopako puntuak talde bakoitzari emango zaizkio. (1.a: 100, 2.a:85), Banaka bada, banakako probako puntuak. (1.a: 100; 2.a: 92,...) Eta beste horrenbeste, kategoria bakoitzean.\nb) Klub bateko puntu guztiak kalkulatzeko, kategoria bakoitzean klubeko kide guztiek lortutako puntuak batuko dira (ez azpikategoria, hau da, parte-hartzaileek ez dute puntuatuko Promesak edo Beteranoak bezala)\nc) Puntu gehien duen klubak irabaziko du. Berdinketa gertatuz gero, lehen postu gehien duen kluba hartuko da aintzat, eta berdinketa badago, bigarren postu gehien duena, eta, bestela, hirugarren postu gehien duena. Berdinketari eutsiz gero, ex aequo iritziko da, eta sailkapenaren hurrengo postua hutsik geratuko da.\nTxapelketa amaitu eta gero, kluben araberako sailkapena argitaratuko da; klub txapelduna, txapeldunordea eta hirugarrena iragarriko dira eta dagozkien garaikurrak eta sariak emango zaizkie.\nTaldekako proba bakoitzean, kategoria bakoitzeko hogeita zazpi taldeetako bakoitzari puntu hauek emango zaizkio:\n1\t100 puntos\n2\t85 puntos\n3\t73 puntos\n4\t63 puntos\n5\t55 puntos\n6\t49 puntos\n7\t44 puntos\n8\t40 puntos\n9\t36 puntos\n10 33 puntos\n11 30 puntos\n12 28 puntos\n13 26 puntos\n14 24 puntos\n15 22 puntos\n16 20 puntos\n18 16 puntos\n19 14 puntos\n20 12 puntos\n21 10 puntos\n22 8 puntos\n23 6 puntos\n24 4 puntos\n25 3 puntos\n26 2 puntos\n27 1 punto\nGainerako emango da puntu 1


2021. urteko TAO txartelak jaso daitezke dagoeneko : Bidasoko Hitza\n2021eko TAO txartelak jaso daitezke dagoeneko\nOrdainketa eginda BAZ bulegotik edo Udaltzaingotik igaro beharko dira interesdunak. Maiatzaren 14an iraungoko dira iazko txartelak.\nTAO txartelak jasotzeko epea zabaldu du udalak.\n2021. urteko TAO txartelak jasotzeko epea zabaldu du Hondarribiko Udalak, gaur jakinarazi duenez. Ordainketa eginda BAZ bulegotik edo Udaltzaingotik pasa behar direla gogorarazi die, halaber, interesdunei. Maiatzaren 14an iraungiko direla iazko txartelak ohartarazi du, halaber, tokiko erakundeak.


AMPO Balbulak Archives - Ampo\nAMPO POYAM VALVES-ek lankidetza hitzarmen bat iragarri du gaur, Aksai Industrial Park izeneko enpresarekin batu eta “AMPO Caspian LLP” izeneko joint venture bat sortu duela jakinaraziz. Enpresa berri honek energia sektorerako balio erantsi altuko balbulak ekoiztuko ditu Kazakhstanen, horretarako puntako ekoizpen eta zerbitzu instalazioak izango dituelarik Aksai hirian. Ekimen honen helburu nagusia Kazakhstan eta Kaspiar … Continued\nINDIAKO GURU GOBIND SINGH BIRFINDEGIAREN GUNE PETROKIMIKO BERRIRAKO 2200 BALBULA BAINO GEHIAGO\nIndiako industria energetikoaren eragile garrantzitsuenetako bat den eta era berean herrialdeko bosgarren birfindegirik handienaren (Guru Gobind Singh) jabe den HMEL enpresak, 2200 konporta, globo eta erretentzio balbula kriogeniko eta ez kriogeniko baino gehiago diseinatu eta ekoizteko kontratua esleitu dio AMPO POYAM VALVES-i, tartean presio altuko aplikazioetarako hainbat balbula ere badaudelarik. Indiako Punjab estatuko Bathinda herrian … Continued\nERRUSIAKO ARCTIC LNG 2 PROIEKTURAKO 20.000 BALBULA BAINO GEHIAGO HORNITZEN ARI DA AMPO\nAMPOren milaka eta milaka balbula daude instalatuta egun munduko gas likuefakzio terminal gehienetan, eta ARCTIC LNG 2 ez da salbuespena izango. AMPOren balbuletako dibisioak, bola, konporta, globo eta erretentzioko 20.000 balbularen diseinua amaitu du eta euren produkzioan murgilduta dago momentu hauetan. Gydan izeneko penintsulan kokatuta dago ARCTIC LNG 2 izeneko terminal hau, Siberiako mendebaldean eta … Continued\nAMPOREN NAZIOARTEKOTZE-PLANA AURRERA DOA, SAUDI ARABIAKO PLANTA BERRIAREN IREKIAREKIN\nAMPO proiektua energiaren sektoreko aplikazio eta industria zorrotzenetarako balio teknologiko handiko balbulen diseinu eta fabrikazioan lider globala da, bai eta nazioarteko erreferentzia erabat mekanizatutako galdaketako osagaiei dagokienez ere. Bere nazioartekotze-plana aurrera doa, Dammamen (Saudi Arabiako industria-hiri nagusienetako bat) ireki berri duen balbulak fabrikatzeko planta berriaren irekiarekin. Nazioarteko inplantazio berri honi esker, Ekialde Ertaineko bezeroengandik gertuago … Continued\nSAUDI ARABIAKO “ABQAIQ FILLED WATER INJECTION SYSTEM” PROIEKTUAREN HOBEKUNTZARAKO MATERIAL BEREZI ETA PRESIO ALTUKO BALBULAK\nAMPO POYAM VALVES teknologia maila altuko 300 boladun, konporta eta erretentzio balbula baina gehiago ari da hornitzen egun Saudi Arabiako “Abqaiq filled water injection system” izeneko proiektuaren hobekuntzarako. Besteak beste 36” tamaina bitarteko eta 1500 lbs presio maila arteko balbulak garatu dituelarik. Abqaiq-en ura injektatzeko sistema honen hobekuntza proiektua Aramco-ren programa baten barne dago. Besteak … Continued\nAMPOREN “PRODUCT PERFORMANCE TEST LAB”-A\nJarraian AMPO POYAM VALVES-en “Product Performance Test Lab”-a aurkezten dizuegu, zein Idiazabalgo balbula fabrikan integraturik dagoen egun. Proba banku honek balbulen diseinuen nahiz euren osagai ezberdinen integritatea bermatzea ahalbideratzen du. Bideo labur honetan 20″ 1500 lbs API6DSS boladun balbula bat API6A PR2 araudiaren arabera kualifikatzen ikusi ahal izango duzue. AMPO POYAM VALVES erabat prestaturik dago … Continued\nINDIAKO CHHARA LNG BIRGASIFIKAZIO TERMINAL BERRIRAKO BALBULA KRIOGENIKOAK\nIndia bezalako garapen bizkorreko herriade batean, non LNG (gas natural likidotua) eskaria geroz eta handiagoa den, AMPO POYAM VALVES-en milaka eta milaka balbula daude herrialdeko birgasifikazio planta guztietan instalatuta eta Chhara LNG ez da salbuespena izango. HPCL Shapporji Energy Pvt. Ltd (HSEPL) erabiltzaile finalak Toyo Engineering ingeniaritzari luzatu zion proiektu berri honen exekuzioa garatzeko ardura, … Continued\nTAILANDIAKO NONG FAB BIRGASIFIKAZIO TERMINALERAKO 2550 BALBULA BAINO GEHIAGO\nTailandiako hegoekialdean dagoen Rayong probintzian kokaturiko LNG birgasifikazio terminal batetarako 2550 balbula baino gehiago hornitzen ari da egun AMPO POYAM VALVES, tartean: balio erantsi altuko boladun balbulak, tximeleta balbulak eta globo, konporta eta erretentzioko balbulak. Eraikuntza fasean dagoen birgasifikazio planta berri honek 5 mtpa LNG-ko ahalmen produktiboa izango du eta berau PTT LNG Company Limited … Continued\nSAUDI ARABIAKO YANBU ETA JUAYMAH ONSHORE TERMINALETARAKO TAMAINA HANDIKO BALBULAK\nSaudi Arabiako Yanbu eta Juaymah onshore terminaletarako 48” eta 600 lbs bitarteko hainbat balbula hornitzen ari da AMPO POYAM VALVES egun. Bi terminal hauek Arabian Heavy delivery to Yanbu East West pipeline hoditeriak batzen ditu, herrialdea ekialdetik mendebaldera gurutzatzen duen hoditeriak, hain zuzen. Saudi Aramco da bi terminal hauen jabe eta baita balbula hauen erabiltzaile … Continued\nAMPOren Idiazabalgo balbula fabrikan oxigeno zerbitzuko balbulak ekoizteko instalazio berriak jarri berri ditugu martxan. Oxigenoa erreaktiboa izan ohi da ingurugiro baldintzetan eta bere erreaktibotasuna areagotu egiten da, presioa, tenperatura eta kontzentrazioa areagotu ahala. Material gehienak gainera, metalikoak eta ez metalikoak, sukoiak izaten dira presio altuko oxigenoarekin eta horrexegatik diseinatu eta fabrikatzen ditu AMPO POYAM VALVES-ek … Continued


Home / Berdintasunerako emanaldiak / EMAKUMEAK: LANAK ETA EGUNAK.\n12:53\tBerdintasunerako emanaldiak, Cultura y Mujer, Berdintasuna 888 Views\nEmakumeen Nazioarteko Eguna martxoaren 8an denez, Portugaleteko Udalak bat egiten du esparru publikoan nahiz pribatuan dagoen desberdintasun-egoera salatzeko hala gizarteak nola mugimendu feministek egiten dituzten aldarrikapenekin. Halaber, gonbidatzen zaituzte elkarretaratzera eta erakunde-adierazpena irakurtzeko ekitaldira. Martxoaren 9an (astelehena) 12:30ean egingo dugu udaletxeko arkupeetan.\nHalaber, “Emakumeak: lanak eta egunak” izenburupeko erakusketaren inaugurazio-hitzaldira gonbidatzen zaituzte. Hitzaldia martxoaren 9an (astelehena) 18:30ean izango da Santa Klara kulturtegian.\nEkitaldi hauetara guztietara bertaratzea nahi genuke. Hala, elkarrekin joango gara eraikiz mundu berdinzaleago bat guztiontzat.\nNext Martxoaren 8a Emakumeen Nazioarteko Eguna


«Jean François Lyotard»: berrikuspenen arteko aldeak - Wikipedia, entziklopedia askea.\n«Jean François Lyotard»: berrikuspenen arteko aldeak\nJean François Lyotard (aldatu)\n22:28, 16 martxoa 2016ko berrikusketa\n→Biografia: clean up using AWB\n17:49, 25 otsaila 2016ko berrikusketa (aldatu)\n22:28, 16 martxoa 2016ko berrikusketa (aldatu) (desegin)\nt (→Biografia: clean up using AWB)\nFilosofiako lizentzia lortu zuen 1950ean, eta [[doktorego]]a 1971n. Hamar urtez filosofiako irakasle izan zen bigarren mailako hezkuntzan, eta ondoren, unibertsitateko irakasle, Sorbona, Nanterre eta Vincennesen. Irakasle bisitari izan zen Estatu Batuetako zenbait unibertsitatetan. Nazioarteko Filosofia Kolegioaren sortzaile eta presidente izan zen. Horrez gainera, ikertzaile-lana egin zuen Centre National de la Recherche Scientifiquen.\nLyotard, gaztetan, ezkerraldeko taldeetan aritu zen, eta bere pentsamendua [[marxismo kritiko]]aren barruan landu zuen. Garai horretan, [[fenomenologia]]renganako ardura erakutsi zuen, eta gai horren inguruan idatzi zuen bere lehenengo lana, ''Que sais-je'' ("Nik zer dakit"). Baina 70eko hamarraldian, marxismoa alde batera utzi, eta pentsamendu originala antzeman zitzaion. Garai horretan nahiaren gaia landu zuen, [[psikoanalisi]]aren antzeko irizpideekin. Aldi berean, [[estetika]]ren inguruko azterketak egin zituen, margolanena, batez ere.\nLan nagusien artean, aipatzekoak ditu: ''La Phénoménologie'' (1954, "Fenomenologia"), ''Économie libidinale'' (1974, "Ekonomia libidinala"), ''La condition postmoderne: rapport sur le savoir'' (1979, "Izaera postmodernoa"), ''La partie de peinture'' (1980, "Pintura-zatia"), ''Le postmoderne raconté aux enfants'' (1986, "Postmodernoa umeei kontatua"), ''Pourquoi philosopher?'' (1989, "Zergatik filosofatu?") eta ''Pérégrinations'' (1990, "Erromesaldiak").


Altsasuko gurasoek irekiko dute 2018ko Baztandarren Biltzarreko orgen desfilea - Baztan - Erran.eus\nTtipi-Ttapa 2018-07-04 15:43\nBaztandarren Biltzarrak uztailaren 22ko bestaren berri eman du eta desfilea Altsasuko gurasoek irekiko dutela jakinarazi du. Argazkia: Juan Mari Ondikol\nBaztandarren Biltzarra elkarteak eraso sexistarik gabeko besten aldeko aldarriarekin bat egin du bertze urte batez. Horrez gain, ahalegin berezia egingo da jai giroan sortzen diren hondakin kopurua murrizteko.\nGero eta gutiago falta da 2018 Baztandarren Biltzarrerako. Aurten, uztailaren 22an ospatuko da baztandarren egun handia. Urtero, ahalegin berezia egiten du Baztandarren Biltzarra elkarteak ahal den neurrian jai eguna hobetzeko. Hala, urratu duen bidean sakontzeko xedez, hainbat berrikuntza izanen ditu bestak.\nDesfileari dagokionean, Altsasuko Gurasoek irekiko dute uztailaren 22ko Baztandarren Biltzarreko orgen desfilea. Modu horretan, elkarteak babesa eta elkartasuna adierazi nahi die Altsasun, 2016ko urrian izandako liskarraren harira, Espainiako Audientzia Nazionalak zigortu dituen zortzi gazte eta haien senideei.\nIragan urtean ez bezala, besta iragartzeko kartel lehiaketarik ez da egin. Baztango sortzaileei beren portafolioa aurkezteko aukera eman diegu, eta elkarteko adituek hautatu dute Baztandarren Biltzarraren kartelaren egilea nor izanen den. Hala, kartela egiteaz Pello San Millan arduratu da. Kartelaz gain, kamisetak ere egin ditu, eta salgai daude Elizondoko Intza ostatuan; astearte iluntzeetan ere erosi ahal izanen dira Baztandarren Biltzarraren egoitzan.\nBertzalde, Elizondoko Merkatu zelaian eginen den bazkariari dagokionean, bertako nekazari eta abeltzainek ekoitzitako produktuen aldeko apustua egiten jarraitzen du Baztandarren Biltzarrak. Hala, baztandar anitzek ekoizten dituzten produktuek bestaren parte izaten jarraituko dute. Aurtengo bazkariko txartelak 24 euroan salduko dira. Aurrez-aurreko salmenta uztailaren 18an izanen da, goizeko hamarretatik goiti, Baztandarren Biltzarraren egoitzan.\nTxartela egun horretan erosterik ez duenak, baztandarrenbiltzarra@hotmail.com helbidera idatziz erreserbatzeko aukera izanen du. Ezinbertzekoa da zenbat lagunentzat nahi duen adieraztea, eta ordainketa egitea. Behin ordainketa eginda, txartelak Baztandarren Biltzarra egunean bertan eskuratu ahal izanen dira, goizez, plazan paratuko den txosna ondoko mahaian.\nHondakinei dagokienean, ahalegin berezia eginen da bestan sortzen diren hondakin kopurua murrizteko. Edalontzia berrerabili, bestan zurekin ibili lelopean, edalontzi berrerabilgarrien erabilera sustatuko da bertze urte batez. Gainera, orgak desmuntatzean sortzen diren hondakinak kudeatzeko plan berria jarri dugu martxan Baztango Udalaren laguntzari esker. Horri esker, hondakin mota bakoitza dagokion tokira botatzeko aukera izanen dute parte hartzaileek.\nAzkenik, uztailaren 4an egindako prentsaurrekoan nabarmendu nahi izan dute Baztandarren Biltzarrean ez dela inolako eraso sexistarik onartuko. «Izan ere, besta denendako da; elkar errespetatuz denek ongi pasatzeko eta gozatzeko. Ondorioz, edozein salaketen aitzinean eraso sexisten protokoloa martxan jarriko dela» ohartarazi du elkarteak.\nBaztandarren egun handia uztailaren 22an izanen den arren, astebete lehenago, uztailaren 15ean, Elizondon ospatuko den Kataluniarekin Elkartasun Egunarekin antolakuntzan parte hartu du Baztandarren Biltzarrak, Elizondoko Herriarekin eta Jo ala Jo elkartearekin batera. Egun osoko egitarauaren baitan, bertzeak bertze, Vilafrancako Castellersak ikusteko parada izanen da.\nBaztandarren Biltzarra egitaraua\n10:00etan artisau erakustazoka Pedro Axular Karrikan (goiz osoan)\n11:00etan orha apainduen desfilea.\n14:00etan Mutildantzak Elizondoko Herriko Plazan\n14:30ean herri bazkaria Merkatuko Zelaian. Bazkalondoko animazioa (Baztango Ioiak, Erein taldearen kantaldia, Baztandarren Biltzarraren komunikatua, orgen sari banateka, tonbolaren zozketa, mutildantzak, larraindantza, muxikoak... )\n18:00etan Trikidantz-en eskutik dantzaldia Laxoako plazan.\n20:00etan Oharkaberen eskutik dantzaldia Laxoako plazan.\n01:00etan DJak (Tirry&Tery) Baztandarren Biltzarraren ostatuan.


Berari buruzko lehen aipamenak XI. mendekoak badira ere, hiri gisa 1256an fundatu zen, segituan biztanleak eta merkataritza babesteko harresiak altxatu zirelarik. Geroago, Nafarroa eta Gipuzkoa arteko merkataritza derrigorrez Tolosatik igaro behar zela zioen 1442ko dekretuari esker, hiri honek garai oparoa ezagutu zuen.\nHiri interesgarri hau bisitatzeko abiapuntu neuralgikoa Foruen plaza triangeluarra izan daiteke. Enparantza honek hiriaren erdigunean egoteaz gain, alde zaharra edo historikoa eta alde modernoa lotzen ditu.\nSAN MIGELEN KONDAIRA\nNafarroa eta Gipuzkoa artean Aralarko mendikatea dugu, bere santutegiak ospetsu bihurtu duen ingurua. Baina ez bakarrik santutegiak. Aralar Euskal Herriko historiaurreko biltegia da, 60tik gora trikuharri baitaude lurralde honetan. Hori gutxi balitz, ingurune osoak bisitaria eta behatzailea txunditurik uzten ditu, hain miragarria baita ikusten den guztia.\nInguru xarmangarri hau bi zatitan banatzen da: batetik Nafarroan batik bat, pago lerdenez osatutako basoa, eta bestetik, Gipuzkoako belardi eta soiluneen gaineko gailur arrokatsuak.\nBaso zoragarri honetan, pagoez gain hariztiak, haginak eta otsolizarrak ere badaude, zuhaixka eta belar landare ugariren artean. Animaliei dagokienez berriz, bakar batzuk aipatzearren basurde, orkatz, sai zuri, arrano txiki, putre beltz eta basakatuek artaldeekin lur eremua elkarbanatzen dute.\nSantutegi inguruaren garrantziaren adibide bere sorreraren antzinatasuna eta kondairak dira, nafar herriaren erromes gune garrantzitsu bihurtuz. San Migel santua oso herrikoia da eta bere irudia gurtzen jarraitzen du jende askok. Etxe askotan "Mikel zurea zaizu Euskal Herria" leloa irakurri ahal da.\nGaur egun, erromesak bestelakoak dira, igandezaleak eta ibiltari mordoa. Ehun urtetik gorako pagoen artean somatzen den bakea eta edertasun hutsak erakartzen ditu bisitariak. Beraz, eguraldi oneko asteburu batean joanez gero ez pentsa bakarrik ibiliko zaretenik. Dena den, denontzako lekua soberan dago.\nSAN MIGEL IN EXCELSIS SANTUTEGIA\nGaurko tenplua garai prerromanikoko antzinako baten gainean egindako berreraikipena da. Konpontze lanetan IX. mendeko eliza prerromaniko horren aztarnak aurkitu zituzten. Dirudienez, X. mendean sute baten ostean berreraiki eta handitu egin zuten. Pedro I. erregea bertara erromes joan eta sendatu zenetik Nafarroa osoan ospe handia hartu zuen. Gaur egun, ikus dezakegun jainkotegiak basilika-planta du, hiru nabe, lau tarterekin, eta barneluzegoekin lerrokatutako buru hirukoitza. Kapera nagusia kanpoalde poligonala da, eta besteak erdizirkularrak. Kapera nagusia baino lehen santutegi txikitxo bat dugu, kondairaren arabera San Migel agertu zen kobaren gainean. San Migelen irudi txikia zilar urreztatuz egindako oskol barroko (1756) batez osatua dago. Oskol honek barruan antzinako zurezko tailua gordetzen du. Irudi honek martxotik abuztura nafar herri asko bisitatzen du, pertsona, zelai eta haziendak bedeinkatuz. Hala ere, santutegiaren altxorra erretaula da. XII. mendeko hau Europako esmaltazio lanik garrantzitsuenetakoa da; esmaltez egindako irudi multzo batez osatua, apostoluen erdian Ama Birjina eta haurtxoa daudela. 1979an lapurtu egin zuten, baina esmalte gehienak berreskuratu ziren.\nSan Migelen, Corpus Christi egunean tradizio handiko prozesioa burutzen da. Santutegia ikusteko ordutegia: 10:00etatik 14:00etara eta 16:00etatik 19:00etara. Itxita badago babeslekuaren tabernan giltza eska daiteke. Doan da.


“Kopaz Kopa” antzezlanak irekiko du urteko lehen hiruhileko kultur denboraldia - Azkoitiko Udala\nKopaz Kopa Ados Teatroa konpainiaren azken lana da. Rex Pickett-en “Entre copas /Sideways” eleberriaren euskarazko bertsioa da. Asier Sota, Iñigo Aranbarri, Ainhoa Aierbe eta Ainara Ortega dira antzezlanaren protagonistak, Garbi Losadaren zuzendaritzapean. “Entretenitzeari utzi gabe, bakardadea, indibidualismoa, laguntasuna eta melankolia bezalako gaietan murgiltzen da”. “Kopaz kopa”-k gozatzera gonbidatzen gaitu, existentziaren momento grisak alde batera uzten. Eta atzeko planoan, beste pertsonaia bat balitz bezala, upeldegiak eta mahastiak: Lau protagonisten sentimenduen leherketak hautsitako bakezko leku gisa”.\nAntzerki eskaintzari dagokionez, datozen asteetan beste lau antzezlan aurkeztuko dira Baztartxo Antzokian. Txalo Produkzioak-ek “Lehendakari gaia” ekarriko du Iker Galartzarekin eta Zuhaitz Gurrutxagarekin otsailaren 5ean. Otsailaren 19an, berriz, “Porno vs. Afrodita (edo I love #gorkaurbizu)” ikusteko aukera izango da. Patricia Urrutiak, Elena Olivierik eta Pablo Ibarluzeak zuzendutako antzezlana da, bereziki gazteei zuzendua.\nMartxoaren 5ean, Tanttakak “Semea pixka bat motelago dabil soilik” antzelana taularatuko du Baztartxon, Fernando Bernuések zuzendutako obra. Apirilaren 2an, Hika Teatroaren “Tarara” obra eskainiko da.\nDantza ikuskizunen artean, Kresala taldeak “Amoria & Dolore. Elkano, lehen mundu bira” ikuskizuna ekarriko du Azkoitira urtarrilaren 22an eta otsailaren 12an, Eñaut Elorrieta jabetuko da oholtzaz. “Irteera argiak” bere azken diskoa aurkeztuko du Baztartxon.\nHaur eta gaztetxoentzat urtarrilaren 29an, “Tartalo. Gaztearen sekretua” eskainiko da. Go!azen 8.0 ikuskizuna martxoaren 19an izango da, eta apirilaren 9an, Kantu Koloreren “Peru Krokodiloa” musika ikuskizunaren txanda izango da.


"Egia argitzeko urratsak emango ditugu, arrain potoloek ihes egin ez dezaten" - Zubieta - Noaua.eus\n"Egia argitzeko urratsak emango ditugu, arrain potoloek ihes egin ez dezaten"\nNoaua Aldizkaria 2021-12-02 13:48\nHala adierazi du GuraSOSek ostegun goiz honetan Donostian egin duen agerraldian. Erraustegiko eremutik Arkaitzerrekara izandako amoniako isuriaren harira abian den ikerketan sakontzea eskatu du, ikerketari bultzada emango dion dokumentazioa aurkeztu du.\nDuela aste batzuk egin zuen agerraldiaren haritik urrats berriak eman ditu GuraSOSek Zubietako erraustegiaren bueltan eta zehazkiago esanda, Arkaitzerrekako isurien auzian. Aurreko prentsaurrekoan iragarri zuten, akusazio gisa aurkeztu zela GuraSOS auzi honetan, Guardia Zibilak isurketen gaiaren inguruan egindako ikerketaren berri ematearekin batera. Ikerketan sakondu eta ikerketa ildoak zabaltzeko "hogei ikerketa-eginbide" eskatu dizkio GuraSOSek auzitegiari. Baita ikertutako pertsonak 17 izatea eta ez aurreikusia dagoen moduan 11. "Horien artean, GHK, Ekondakin Kontzesioduna eta Ekobal operadoreko 6 koadro tekniko eta arduradun sartuz eta erakunde juridiko horiek ikertutako gisa egoztea".\nDagoeneko eginbideak zabaltzeko eskaera idatzia aurkeztu du GuraSOSek ostegun goiz honetan Donostiako Koldo Mitxelena Kulturunean egindako agerraldian berri eman duenez. "Argi dago Arkaitzerrekako isurketen kasuan delitua dagoela, Guardia Zibilak adierazten duen moduan eta beraz, kondena epaiak egongo direla". Ahalik eta maila baxuenean ordaintzen ahaleginduko direla adierazi du GuraSOSek, "baina argi dago hemen erantzukizunak maila gorenean daudela".\nBide honetan, "egia argitzeko azken erantzukizunak argitzeko urratsak emango ditugu, arrain potoloek ihes egin ez dezaten".\nMartxan, lanak bukatu gabe\nEginbideak zabaltzeko eskaera GuraSOSen esanetan, Guardia Zibilak 2020ko maiatzeko Arkaitzerrekako amoniako isurketaren harira hasitako ikerketari lotua dago. Ikertzen hasita, lehendik isurketarik izan zela jakin ahal izan zuten eta, urte bereko matxoaren 18an. Ez hori bakarrik. "Konturatzen dira ingurumen baimenak ez duela onartzen edo ahalbideratzen ezta probatzea ere, obrak bukatu ez badira". Bestela esanda, erraustegian "probak egiten aritu dira, obrak bukatu gabe eta Ingurumen Baimen Bateratuak aurreikusitako segurtasun-sistemarik gabe, beharrezko bermeak jarri gabe", GuraSOSek salatzen duenez.\nAdibide moduan jarri dute Arkaitzerrekako isurketek agerian utzitakoa. Batetik, hildako aingira batean aurkitutako "osagai oso toxikoei" arreta berezia jartzea, ikertzea eskatzen du GuraSOSek, "bere jatorria ikertuz eta beharrezkoa bada kautalezko neurriak hartuz". Elkarte honen esanetan, aingira horren "ehunean agertutako kloroalkanoen eta metalen maila handiaren jatorria edo emisio-iturria" sakonago behatzea ere bai, "substantzia hori zein iturrik askatzen duen zehazteko; hala ere, hautagaiak izan daitezke bizitza baliagarriaren amaieran hiriko hondakin solido gisa kudeatu ohi diren plastikoak, gomak edo pinturak, instalazioak erregai gisa erabiltzen dituen materialak". Oso substantzi toxikoa dela ohartarazten du GuraSOSek, 2004tik debekatua Europar Batasunean, "minbizia sor dezakeela" eta kalte larriak ingurumenean.\nAmoniako isuria euri uren sarera isuri zen eta ehunka arrain eta angila hil zituen. "Euri uren sarea ere bukatu gabe zegoela deskubritzen du Guardia Zibilak", dio GuraSOSek. "Bi deposituen lotura ez zegoenez uraren biltegia askoz txikiagoa zen eta errekara isurtzeko arriskua askoz handiagoa zen". Horren aurrean, "GHK-k bere burua zuritzeko beti adierazi izan du biltegiok ez zutela loturarik euri uren sarearekin eta ezin zuela ezer isuri errekara". Hasieran proiektatua zegoena aldatu egin zuten ordea gero "baina GHK-k berak jakin eta onartu gabe" gertatu zela dio. GuraSOSek goizeko agerraldian erakutsitako dokumentazioarekin argitu nahi izan du, "gezurra dela. GHK-k Eusko Jaurlaritzaren Ingurumen Sailari sistema berriaz" ohartarazi ziola dio GuraSOSek.\nObrak bukatu gabe beraz, bana "lanok bukatutzat jotzen zuen ziurtagiri bat aurkeztua zuen GHK-k 2020ko otsailaren 10ean Eusko Jaurlaritzaren Ingurumen Sailari". Baina obra zuzendariak aldiz, iragan 2020ko abenduaren 10ean sinatu zuen lanen amaiera. "Ezinezkoa zen beraz, maiatzaren 7an obrak bukatuta egotea". GuraSOSen esanetan "proposatzen da instrukzio-epaileak UCOMi agindu diezaiola zehaztu dezala instalazioek behar bezala funtzionatzen dutela ziurtatzeko eta kutsadura zein isurketak ekiditeko eta langileen eta ingurumenaren segurtasuna bermatzeko ezinbestekoak diren zen obra, segurtasun-sistema, funtzionamendu- eta segurtasun proba, instalazio eta gainerako neurri zuzentzaile eta kontrol neurri egin edo jarri gabe zeuden".\nBaita "baldintza horietan funtzionatzeko ingurumeneko eta industriako agintarien berariazko administrazio-espresurik ba ote zegoen" edo lanean ari ote zen "baldintza horietan jarduteko edo probatzeko administrazio-baimena edo -onespena lortu gabe". Kasu honetan lege urraketarik balego, GuraSOSk ohartarazten du "espetxe-zigor handiagoak ezartzen" dituela Zigor Kodearen 327. artikuluak.\nIrabaziak enpresa emakidadunarentzat\nEta bitarte horretan, enpresa emakidadunak "etekin ekonomikoa" eskuratu duela salatzen du GuraSOSek, "46 milioi eurokoa dela kalkulatzen dugu". Dirutza hau irabazi ahal izan du aipatu elkartearen esanetan, obrak bukatu gabe kontratua martxan jarri ezin zen arren dirua jaso duelako eta "probak ez egiteagatik kontratuak aurreikusten zituen zigorrak jarri ez zaizkiolako". Horregatik eskatzen dute enpresa emakidadunaren inputazioa, "onura ekonomikoa dagoelako" hainbat urraketa egonda ere.\nEkobal eta Ekondakin enpresak "pertsona juridiko gisa inputatzea" eskatu du GuraSOSek. Momentuz, GHK da inputatu bakarra eta urtarrilaren 13rako dago aurreikusia "bere ordezkariaren agerraldia".


Musikazuzenean agenda The Rebels + Hey Bastian\nThe Rebels + Hey Bastian\nApirila bero dator Tolosako Bonberenean. Bederatzi emanaldi iragarri dituzte, non nazio mailako taldeen presentzia handia izanen den. Apirilaren 21an The Rebels (argazkian) eta Hey Bastian taldeak ariko dira zuzenean.\nMadril hiritik dator The Rebels taldea. Musikalki ñabardura handiko rocka jorratzen dute zuzeneko biziaz. Emanaldia "Mafia" diskoa aurkeztuko dute.\nHey Bastian taldea, berriz, Iruñeatik dator, eta Dreaming For A Day taldearen errautsetatik sortu ziren 2013an. Egunotan iraupen luzeko "Trastorno Emocional" lehen diskoa kaleratu berri dute, pop giroetan.\nJoseba Irazoki & Lagunak + Cab…


1936: July 2013\nONGI ETORRIAK 1936RA\nLehenik MARIZULO izan zen, 59 ondoren eta oraingo honetan 1936. Blogaren ezkerraldean bi ORRIALDE dituzue, MARIZULO eta URNIETA 59. Bertan ikusi ahal izango dituzue bi emanaldietako bideo eta argazkiak. Osatzen joango gara. Era berean, norbaitek ekarpen bat egin nahi izanez gero, sarrera bakoitzaren azpi aldean, “Iruzkin bat idatzi” jartzen duen horretatik harremanetan jar zaitezkete. Norbaitek garai horretako ekarpenik egin nahiko balu(familian entzun duelako edo dena delakoa), bide bera erabil dezake eta TESTIGANTZEN atalean eskegiko dugu. Blog hau guztion artean elikatzea nahiko genuke.\nEgilea: LASMUSIKA ordua: 08:05 iruzkinik ez:


Huawei P20 Android Pie-ra eguneratuko da irailean zehar | Androidea\nFabrikatzaile batek terminal berria abiarazten duen bakoitzean, urteko sasoiaren arabera, asko dira erabiltzaileak kontuan hartu konpainiak bere terminalak eguneratzeko duen abiadura, goi mailakoak behintzat, Android bertsio berrira. Samsung ez da inoiz ezaguna izan lehenengoetariko bat izateagatik, denborarekin terminalen salmentetan min egin dezakeen alderdia.\nHala ere, badirudi Huawei, dagoeneko munduko bigarren smartphone fabrikatzaile handiena bilakatu dena dena ondo egin nahi dute, eta MyBroadBand webgunean irakur dezakegunez, eta Asiako enpresako bozeramailearen hitzak aipatuta, irailean EMUI 9.0 eguneratuko du, Android 9an oinarritutako terminalen pertsonalizazio geruza.\nHuawei-ren pertsonalizazio-geruza berria, konpainiaren Hegoafrikako atearen arabera hasieran P20ra iritsiko da eta irailean egingo dute. Android Pie-ren eguneratzea jasoko duten hurrengo terminalak Mate gama izango dira. Litekeena da konpainiak eguneratzea argitaratzea Berlingo IFA egunetan, abuztuaren 31 eta irailaren 5 artean egiten dena.\nAndroid Pie, Android-en lehen bertsioa izan da, Google-k fabrikatutako eta / edo diseinatutako modeloetan soilik eskuragarri egon ez dena, baina baita eskuragarri egon da gama altuko modeloetan, hala nola Sony, Xiaomi, Nokia, Essential… Horrek bere garapena azkartzea ahalbidetu du.\nBereziki deigarria da Huawei eta Samsung-ek, ez dute iragarri Project Treble, lehenengoa terminalak P20 sortatik Android bertsio berrira eguneratzen dituen lehenetarikoa izango da. Ea Samsungek bateriak berehala hartzen dituen eta bere terminalak, gutxienez gama altukoak, eguneratzen dituen urtea amaitu aurretik ...\nArtikuluaren bide osoa: Androidea » Android gailuak » Telefono mugikorrak » Samsung » Huawei P20 Android Pie-ra eguneratuko da irailean zehar\nMicrosoften ohar itsaskorrak aurten merkaturatuko dira Android-en


Villalabeitiaren soldata iraingarria da – IRPH Stop Gipuzkoa\nVillalabeitiaren soldata iraingarria da\nKALERATZEAK STOP ETA IRPH STOP ELKARTEEN USTEZ KUTXABANKEKO PRESIDENTEAREN SOLDATA IRAINGARRIA DA\n“NOR IZAN DEN” GALDETU ETA KONTROL PUBLIKO ETA SOZIALA EXIJITZEN DUTE\nEuskal Herria, 2015-2-18\nGipuzkoako Kaleratzeak Stop eta IRPH Stop elkarteek Kutxabankeko presidente den Gregrio Villalabeitiak soldata %73 igo eta 800.000 euro irabaztea guztiz onartezina dela uste dute. Soldata iraingarria da fede oneko zordunekin guztiz gupidagabea den entitate batetan, etxebizitza ordainetan hartu eta alokairu soziala sistematikoki baztertu eta erakunde publiko eta epaitegietatik jasotako deiei entzungor eginda IRPH indizea aplikatzen jarraitzen duen banketxe batetan hain zuzen ere.\nKutxabankeko presidenteak egunean 2.000 euro baino gehiago irabazten ditu. Antzeko kopuru batengatik Kutxabankek Lorena eta bere alaba beraien babes ofizialeko etxebizitzatik kaleratzea eskatu zuen.\nGainera, azpimarratzekoa da Gasteizko gobernuak esateko ezer ez duela adierazi izanak, beraiek ez direla presidenteari soldata igo diotenak. Galdera honakoa da: nor izan da? Araba, Bizkaia eta Gipuzkoako herritarroi, gure aurrezki, soldata eta pentsioekin orain banku-fundazio diren Aurrezki Kutxak sortu genituenoi inork ez digu galdetu. Banketxearen administrazio kontseiluak proposatu omen du, eta hiru banku-fundazioetako kideek berretsiko dute, guztiak ere PNV, PSE, PP eta CCOO-k izendatuak, eta inolako kontrol sozialik ez dutenak.\nBurtsara irteteko bidean soldata igotzeko ez da dirurik falta, baina bai gizarte ekintzarako edota familia, pyme eta autonomoei maileguak emateko orduan. Noren eskutan dago Kutxabank? Ez behintzat bere benetako jabea den herriaren eskutan.\nHorregatik da beharrezkoa pribatizazioaren bidean eginiko urratsak desegitea eta bere kontrol publiko, demokratiko eta soziala bermatzea.\nPosted on 2015 February 18, Wednesday 2017 November 21, Tuesday by adminPosted in IRPH\nPrevious Previous post: Erauskinek IRPH Entidades baliogabetu duen epaia komentatzen du\nNext Next post: Zenbat gara? 40.000 Hego Euskal Herrian eta 1,3 milioi estatuan


Miren Basarasen hitzaldia astelehenera atzeratu dute - Goierriko Hitza : Goierriko Hitza\nMiren Basarasen hitzaldia astelehenera atzeratu dute\n19:00etan izango da, Igartzako jauregian. Pandemiaren egoeraren inguruan hitz egingo du\nMiren Basarasen Lemniskata sarearen eskutik eman behar zuen hitzaldia astelehenera atzeratu behar izan dute, agenda arazoak direla-eta. 19:00etan izango da, Igartzako Jauregian.\nUPV/EHUko Mikrobiologiako irakasleak pandemiaren egungo egoera aztertuko du. Etorkizueko gakoak ere jorratuko ditu. Zentzu zabalagoan pandemia bat nola sortzen den eta azken ehun urteetan izandako beste pandemiak ere xehetuko ditu.


Pelota Vasca – Euskal Heriko XISTERA Kluben Kluba\nTag: Pelota Vasca\n12 Emaitza for tag: Pelota Vasca\nSusok Noainen bilatuko du bere bigarren titulua\nIrailaren 2an Donibane Lohizunen irabazi ostean, Edu Suso arabarrak bihar bilatuko du San Miguel eguna ospatzen ari den Noaingo Bidezarra frontoian Xistera Zirkuituko bere bigarren titulua. Gehiago irakurri\nSallaberry-Antonek bere hasiera ona baliatu zuten\nPhillippe Sallaberryk eta Asier Antonek bere hasiera ona baliatu eta Noaingo Txapelketako finalaurrekoa irabazi zuten. Delgado eta Óscar Del Río 4. tanto arte aurretik egon baziren ere, Luzean eta Cabanillasekoak berehala hartu zuten agintea eta handik aurrera lidertzari eutsi zioten. Gehiago irakurri\nNoaingo Txapelketa, aurpegi berriekin\nXistera zirkuitua asteburu honetan helduko da Noainera. 17:00etatik aurrera txapelketako finalaurrekoak jokatuko dira eta ikuskizun ederra bermatuko duten aurpegi berriak ikusteko aukera egongo da.\tGehiago irakurri\nXisterak bere bigarren hitzordua izango du Nafarroan\nAsteburu honetan bertan Xistera Zirkuituak bere bigarren hitzordua izango du Nafarroan, abuztuaren 6 eta 7an Cabanillasen ospatutako txapelketaren ostean, orain Noainen txanda helduko baita eta han, larunbatean, 17:00etatik aurrera, torneoko finalerdiak jokatuko dira.\tGehiago irakurri\nCosmek eta Del Riok bere erritmoa jarri eta titula eskuratu dute\nkainean Durangon jokatutako Xisterako Zirkuituko lehen torneoan txapeldunordeak izan ziren Cosmek eta Del Riok porrot hau ahaztu eta, finalerdietan bezala beteta egon zen Miruaitz frontoian jokatutako norgehiagoka batean, Mutrikuko Txapelketako titulua lortu dute. Gehiago irakurri\nCosmek titulua bilatuko du bere hirugarren finalean\nCosme Agirre zumaiarrak Xistera Zirkuituko bere lehenengo txapela bilatuko du, abuztuan Cabanillasen eta ekainean Durangon jokatutako finalak galdu ondoren. Azken herri honetan, bihar Mutrikuko Miruaitz frontoian (22:00etan) bere atzelaria izango den Julen Del Rio gasteiztarrarekin osatu zuen bikotea.\tGehiago irakurri\nXisterako web orriak arlo berriak argitaratu ditu\nXisterako web orriak hazten jarraitzen du, eta aste honetan bertan arlo berriak argitaratu dira, beraz, orain arte zeuden irudi bildumak, klubak, proiektuaren aurkezpena eta arrakastatsua den streaming bidezko bideoaz aparte, orain beste gauz asko ikus daitezke Interneteko gune honetan. Gehiago irakurri\nXisterako finalekin amaituko dira ‘Galbaixo jaiak’\nMiruaitz frontoian larunbatean 22:00etatik aurrera jokatuko diren Mutrikuko zesta punta Txapelketako finalekin, Xisterak ‘Galbaixo jaiei” emango die amaiera. Hiru neurketa horiek Interten bidez izango dira zuzenean ikusgai, www.xistera.eus web orria eta Facebook eta Twitterren dauzkan profilen bitartez. Gehiago irakurri\nXistera Zirkuitua Mexikoko hainbat estatutan ikusiko da Canal 10 bitartez\nXistera Zirkuitua Mexikora helduko da herrialde honetako Canal 10-ekin lortutako akordioari esker, horrela, aipatutako kateak telebistaz emango du urte bukaera arte zesta puntako kluben klubak antolatuko dituen jaialdi guztiak, Cabanillasen ospatutakoarekin hasiz.\tGehiago irakurri\nMutrikuko Txapelketa dela eta, Xistera Gipuzkoara itzuliko da\nEkainaren erdialdean Andoainen bizi izandako hitzorduaren ostean, Xistera Zirkuitua Gipuzkoara itzuliko da, izan ere, dena dago prest Mutrikuko Miruaitz frontoian jokatuko den txapelketarako. Gehiago irakurri


Aurrekoa Maiatzak 06 Asteazkena Hurrengoa\nMaiatzak 06 • 19:00 • Tabakalera (Egia) Zinema\nMaiatzak 06 • 16:00 • Euskaraz\nHaurrentzako ipuin kontaketa, Amaia Puinek eskainia. Ura gustuko ez zuen krokodiloa ipuina online entzun eta ikusi ahal izango da gure Youtubeko kanaleko zerrenda honetan.\nBideoa maiatzaren 6an 16:00etatik aurrera ikusgai egongo da.\nMaiatzak 06 • 08:00-10:00 • (Altza-Larratxo) Kultura +\nMaiatzaren 6ko saioa entzungai: Gaurko gonbidatuak: Tobacco Days (Zarautz), Garoa (Zarautz) eta Elkar (Baiona) liburu dendetako arduradunak eta Miren Valverde (San Telmo Museoa). Egunero bezala, Beñat Hach Embarek eta Anartz Bilbao kolaboratzaileek ere beren tartea izan dute irratsaioan.\nArnasa hartu, Maite Gurrutxaga\nMaiatzak 06 • 13:00 • Literatura\nMaite Gurrutxaga (Amezketa, 1983). Arte Ederrak eta marrazketa ikasi zituen EHUn, eta gero, Bartzelonako Escola de la Donnan ilustrazio ikasketak ere bai. Haur eta gazte literaturako liburuak ilustratu ditu, batez ere, baina baita ere helduentzako liburuak, diskoak, kartelak eta aldizkariak. Marraz(i)Oak topagunetan parte hartzen du, Galtzagorri Elkarteak antolatuta. Euskadi Saria 2014an jaso zuen Habiak komikiarekin, Lazarillo Album Ilustratua Saria Martin liburuarekin, eta Etxepare saria Alex, nire laguna liburuarekin.\nMaite Gurrutxagaren albuma